democracy-rethymno.gr: Μαΐου 2009\nH Βαβυλώνα κινδυνεύει από τους τουρίστες\nΒΑΒΥΛΩΝΑ, Ιράκ – Έπειτα από δεκαετίες δικτατορίας και καταστροφών, το Ιράκ μπορεί τώρα να εκμεταλλευτεί τον αρχαιολογικό χώρο της Βαβυλώνας, αγωνιζόμενο για τη διατήρηση του.\nΠρίν από πολύ καιρό, ο χρόνος διέβρωσε τις πλάκες με τις οποίες ήταν κτισμένη η αρχαία Βαβυλώνα, πόλη του Χαμουράμπι και του Ναβουχοδονόσορα, εκεί όπου ο Δανιήλ διάβασε την επιγραδή στον τοίχο και ο Μέγας Αλέξανδρος άφησε την τελευταία του πνοή.\nΠριν από έναν αιώνα, αποικιοκράτες αρχαιολόγοι μάζεψαν όλους τους θησαυρούς που βρήκαν και τους έστειλαν στην Ευρώπη. Ο Σαντάμ Χουσεΐν ξανάφτιαξε τον αρχαιολογικό χώρο με βάση την προσωπική του μεγαλομανία, ενώ στη συνέχεια αμερικανικά και πολωνικά στρατεύματα μετέτρεψαν την περιοχή σε στρατόπεδο, σκάβοντας χαρακώματα με χώμα που φέρει μέσα του στοιχεία ενός βιβλικού πολιτισμού.\nΣήμερα, η κυβέρνηση της επαρχίας Μπαμπίλ πήρε – παράνομα, σύμφωνα με την Κρατική Επιτροπή Αρχαιοτήτων και Πολιτιστικής Κληρονομιάς – τον έλεγχο της Βαβυλώνας, και δημιούργησε δίπλα σε έναν παραπόταμο του Ευφράτη ένα τουριστικό πάρκο, όπου σειρές λεωφορείων ξεφορτώνουν τουρίστες. Συγχρόνως, επέβαλε εισιτήριο για όποιον θέλει να επισκεφθεί το λεηλατημένο μεγαλοπρεπές παλάτι, το οποίο ο Χουσεΐν έκτισε στη δεκαετία του ’80.\nΌσο για κάποια κτίρια της περιόδου Χουσεΐν, τα ανακαίνισε και νοικιάζει τα δωμάτια τους ως σουίτες. Για 175 δολάρια τη βραδιά, οι Ιρακινοί μπορούν να περάσουν το μήνα του μέλιτος σε ένα από τα δωμάτια, στα οποία – όπως λέει η διαφήμιση – έμενε ο Χουσεΐν.\n«Το πρόβλημα μας από αρχαιολογικής άποψης είνα ότι, τόσο στην εποχή του Χουσε΅Ιν όσο και τώρα, έχουμε να κάνουμε με ανθρώπους αδαείς», λέει ο Κάις Χουσεΐν Ρασίντ, διευθυντής της επιτροπής αρχαιοτήτων, που έχει νόμιμο δικαίωμα αλλά όχι ιδιαίερη ισχύ.\nΤώρα με την υποστήριξη αξιωματούχων από τη Βαγδάτη, η τοπίκη κυβέρνηση ξαναάνοιξε στο κοινό τις ανασκαφές, οι οποίες είχαν κλείσει μετά την αμερικανική εισβολή το 2003. Η απόφαση αυτή ήταν αντίθετη με τις απόψεις των αρχαιολόγων, οι οποίοι έλεγαν ότι μια τέτοια κίνηση θέτει σε κίνδυνο τα ερείπια μιας από τις σπυδαιότερες πόλεις του κόσμου, καθώς η υποδομή δεν είναι ακόμη επαρκής για τη σωστή προστασία τους.\nΗ διαμάχη γύρω από την αρχαία Βαβυλώνα ανικατοπτρίζει τα προβλήματα που αντιμετωπίζει η νέα ιρακινή κυβέρνηση. Η επιτροπή του Ρασίντ, η οποία ανήκει στο υπ. Πολιτισμού, έχει έρθει σε ευθεία σύγκρουση με το νεοσύστατο υπ.Τουρισμού και Αρχαιοτήτων.\n«Στόχος μας είναι οι αρχαιολογικοί αυτοί χώροι να γίνουν πόλος έλξης τουριστών, μέσω της προβολής της πραγματικής, πολιτισμένης εικόνας του Ιράκ», δήλωσε ο διευθυντής του υπ. Τουρισμού, Καχτάν αλ Τζιμπούρι. «Το Ιρακ χρειάζεται και κάποια άλλη πηγή εσόδων, πέραν του πετρελαίου».\nΟ Μ. Τάχερ, αρχαιολόγος και πρώην διευθυντής των αρχαιολογικών ανασκαφών της Βαβυλώνας, αντιτίθεται στο να ξανανοίξουν. Αυτό που συμβαίνει τώρα, υποστηρίζει, είναι ελάχιστα καλύτερο από αυτό που είχε γίνει στο παρελθόν. «Θα ήθελα να ξαναχτίσω τη Βαβυλώνα από αγάπη προς την Ιστορία και όχι με τον τρόπο του Σαντάμ», τονίζει.\nΈνα πρόγραμμα του Παγκόσμιου Ταμείου Μνημείων αξίας 700.000 δολαρίων, το οποίο χρηματοδοτήθηκε από το Στέιτ Ντιπαρτμεντ και επρόκειτο να υποστηρίζει τόσο το αρχαιολογικό έργο όσο και τον τουρισμό στη Βαβυλώνα, δεν έχει ακόμη ξεκινήσει.\nΣτο Ιράκ, πάντως, η ασφάλεια έχει βελτιωθεί σημαντικά, με αποτέλεσμα οι Ιρακινοί να μπορούν πλέον να σκέφτονται το παρελθόν ως αναπόσπαστο κομμάτι του μέλλοντός τους. Μια επισκέπτρια, η Εσμα Αλί, φοιτήτρια του Πανεπιστημίου της Χίλα, λέει ότι μεγάλωσε υπό την σκιάν της Βαβυλώνας, αλλά είναι η πρώτη φορά που την επισκέπτεται, και μάλιστα με ένα αίσθημα πόνου. «Νιώθω ότι τώρα η Ιστορία της χώρας μας επιστρέφει», εξηγει.\nΆρθρο Steven Lee Myers - Κυριακάτικη Ελευθεροτυπία, The New York Times, 24–05-09\nΗ αυτοκρατορία φτωχών γυναικών στην Ινδία\nΑΧΜΕΝΤΑΜΠΑΝΤ, Ινδία – Πρίν από 35 χρόνια σε αυτή την πόλη, όπου κάποτε ανθούσε η υφαντουργία, η Ελα Μπαντ αγωνιζόταν για την αύξηη των μισθών των γυναικών που μετέφεραν πάνω στα κεφάλια τους τοπία υφάσματος. Αργότερα, ίδρυσε την πρώτη τράπεζα για γυναίκες στην Ινσία.\nΑπό τότε, η Ένωση Αυτοαπασχολούμενων Γυναικών που ίδρυσε παρέχει συνταξιοδοτικά προγράμματα και ιατροφαρμακευτική περίθαλψη σε γυναίκες που δεν ήταν ποτέ εξασφαλισμένες, δανείζει κεφάλαιο κίνησης σε επιχειρηματίες για να ανοίξουν σαλόνια ομορφιάς στις φτωχογειτονιές της Ινδίας, βοηθά τις τεχνίτριες να πουλήσουν το εμπορευμά τους στα νέα πολυκαταστήματα στο κέντρο της πόλης και τολμά να εκπαιδεύει μέλη της ώστε να γίνουν υπάλληλοι σε βενζινάδικα, δουλειά που μέχρι πρότινος θεωρούνταν αντρική.\nΗ Μπατ είναι ρεαλίστρια και απάζεται τις απόψεις του Γκάντι για τη Νέα Ινδία. Στα 76 της, επικρίνει κάποιες από τις μεταρρυθμίσεις στην αγορά της Ινδίας, ωστόσο θέλει πολύ να δει τους φτωχότερους υπαλλήλους της χώρας αυτής να αποτελούν μέρος της αναπτυσσόμενης και γοργά παγκοσμιοποιούμενης οικονομίας. Έχει δημιουργήσει μια τεράστια αυτοκρατορία γυναικοκρατουμένων συνεταιρισμών, που φτάνουν τους 100 και ακολουθυούν το πρότυπο του Γκάντι. Τα πάντα λειτουργούν βάσει της βασικής ιδέας της θεωρίας του Γκάντι, της αυτάρκειας.\nΗ Μπατ αποκαλεί αυτή την προσπάθεια αναζήτηση της οικονομικής ελευθερίας σε μια δημοκρατική Ινδία.\nΑυτή η αναζήτηση της μας δίνει μια γεύση για τις νεές επιθυμίες των γυναικών στην Ινδία. Είτε επισκευάζουν τενεκεδένια σκεύη είτε φτιάχνουν σαλαμούρα είτε κεντούν είτε πωλούν κρεμμύδια, τα μέλη της SEWA αποτελούν κατά κύριο λόγω μέρος της παραοικονομίας. Δεν παίρνουν επιταγές μισθοδοσίας, άδειες ασθενείας και διακοπών.\nΣύμφωνα με μια πρόσφατη έκθεση, από το 1991 το ποσοστό των Ινδών που απασχολούνται χωρίς σύμβαση και δεν έχουν τα εργασιακά δικαιώματα που καθιερώθηκαν την εποχή του Ψυχρού Πολέμου έχει ξεπεράσει το 90%.\nΜε βάση την ίδια έκθεση, σχεδόν τα ¾ αυτών των ανθρώπων ζούσαν με λιγότερα από 20 σεντ την ημέρα\nΜε 500.000 μέλη στο ινδικό κρατίδιο Γκουτζαράτ μόνο, η αυτοκρατορία της SEWA περιλαμβάνει δύο εταιρίες κερδοσκοπικού χαρακτήρα που καρικώνουν ρούχα και τα διακοσμούν με κεντήματα. Πάνω από 100.000 γυναίκες είναι εγγεγραμμένες στα προγράμματα ιατροφαρμακρυτικής περίθαλψης και ασφάλειας ζωής του οργανισμού. Η τράπεζα του έχει 350.000 καταθέτες και ποσοστό εξόφλησης 97%, όπως συμβαίνει με την πλειονότητα των οργανισμών που δραστηριοποιούνται στον κλάδο της μικροχρηματοδότησης.\nH N. Ρατζάρι χάρη σε ένα δάνειο ύψους περίπου 250 δολαρίων που πήρε από τη SEWA μπόρεσε να ανοίξει ένα σαλόνι ομορφιάς πριν από 15 χρόνια στο ένα και μοναδικό δωμάτιο της παράγκας της σε μια συνοικία της εργατικής τάξης.\nΜε τα χρήματα που κέρδισε από την επιχείρηση της η Ρατζάρι εγκατέστησε τουαλέτα στο σπίτι της, πρόσθεσε ένα πατάρι και αγόρασε πλυντήριο. Αναφέρει: «Παλιά ένιωθα ότι δεν μπορούσα να κάνω τίποτα. Τώρα, με τα χρήματα που κερδίζω μπορώ να σπουδάσω τα παιδιά μου».\nΛέει ακόμη: «Και τον υπολογιστή τον αγόρασα με τα χρήματα που κερδίζω από την επιχείρηση μου». Η μια της κόρη παρακολούθει μαθήματα σε ιδιωτικό αγγλικό σχολείο.\nΗ Μπατ, που είχε την τύχη να γεννηθεί σε μια οικογένεια Βραχμάνων, ανώτερης τάξης των ινδουιστών, ακολούθησε μια ασυνήθιστη πορεία για την εποχή μας. Έχει πτυχίο Νομικής και διάλεξε η ίδια τον άντρα που θα παντρευίταν. Άρχισε να εξασκεί το επάγγελμα της δικηγόρου στο μεγαλύτερο σωματείο εργατών κλωστοΰφαντουργίας της πόλης, οι οποίοι στην πλειονότητα τους ήταν άνδρες, και το 1981 εγκατέλειψε τη δουλειά της και ίδρυσε ένα σωματείο για γυναίκες.\nΑρχικά, όπως λέει η Μπατ, οι φιλοδοξίες των γυναικών ήταν περιορισμένες. Ζητούσαν τουαλέτες, ψαλίδια και ραπτομηχανές για τη δουλειά τους καθώς και χρήματα να πληρώσουν τα δίδακτρα των παιδιών τους. Σιγά σιγά, άρχισαν να κάνουν άλλα όνειρα. Τώρα πια οι μητέρες θέλουν οι κόρες τους να μάθουν να οδηγούν μηχανάκι και να χειρίζονται ηλεκτρονικούς υπολογιστές. Η Μπατ υποστηρίζει: «Τότε, δεν μπορούσαν να δουν το μέλλον. Από τότε οι προσδοκίες τους έχουν γίνει πολύ μεγαλύτερες».\nΗ Μπατ πριν από λίγο καιρό ρώτησε τα μέλη της SEWA τι σημαίνει «ελευθερία» για εκείνες. Κάποιες είπαν ότι είναι η δυνατότητα να βγαίνεις από το σπίτι σου. Άλλες είπαν ότι είναι να έχεις πόρτα στο μπάνιο. Κάποιες ότι είναι να έχεις δικά σου χρήματα και «καθαρά ρούχα κάθε μέρα».\nΗ Μπατ άφησε για το τέλος την απάντηση που της άρεσε πιο πολύ. Ελευθερία είναι να «μπορείς να κοιτάς ένα αστυνομικό στα μάτια».\nΆρθρο Somini Sengupta-Κυριακάτικη Ελευθεροτυπία-The New York Times, 03-05-2009\nΆρθρο Πέτρου Παπακωνσταντίνου - εφ. Καθημερινή, 24-05-2009\nΑκριβό και άνισο ασφαλιστικό σύστημα\nΜοιάζει με τρύπιο κουμπαρά, που κινδυνεύει να αναδειχθεί σε βασική αιτία πτώχευσης του κράτους\nΕτος 2020. Με τρεμάμενα χέρια ο υπάλληλος στο γκισέ προσπαθεί να εξυπηρετήσει τον πολίτη που περιμένει υπομονετικά στην ουρά της τράπεζας. Υστερα από δυο - τρεις αποτυχημένες απόπειρες να πληκτρολογήσει τον ΑΜΚΑ, ανοίγει την ηλεκτρονική σελίδα με τα στοιχεία του ασφαλισμένου. Ο κόσμος, που περιμένει στην ουρά που μεγαλώνει, δεν είναι σε καλύτερη φυσική κατάσταση από τον υπάλληλο.\nΜετά την ταλαιπωρία της αναμονής, ο πολίτης αποφασίζει να κάνει ένα διάλειμμα για καφέ. Στα στέκια που έσφυζαν κάποτε από νεολαία, η πλειοψηφία των θαμώνων τώρα είναι υπερήλικες που συζητούν για το πώς κατάφεραν να πάρουν σύνταξη, ξεγελώντας το σύστημα. Από το ραδιόφωνο μεταδίδεται για πολλοστή φορά η έκκληση που απευθύνει η Ελλάδα σε μετανάστες να δουλέψουν στη χώρα για να αντιμετωπιστεί το έλλειμμα εργατικού δυναμικού.\nΟι σκηνές από το μέλλον μπορεί να φαίνονται υπερβολικές, αλλά δεν απέχουν καθόλου από τον τραγέλαφο που προδιαγράφει ο συγκερασμός της δημογραφικής κρίσης στη χώρα μας και των διαρθρωτικών προβλημάτων στο ασφαλιστικό σύστημα της χώρας.\nΑλλωστε, οι αναλογιστικές προβολές δεν αφήνουν την παραμικρή αμφιβολία. Η Ελλάδα γερνάει και οι γεννήσεις μειώνονται. Το 2020, 1 στους 3 εργαζομένους θα πλησιάζει ή θα έχει ξεπεράσει την ηλικία των 70 ετών. Το 2030, οι άνω των 65 ετών θα ξεπερνούν το 37,9% του πληθυσμού σε ηλικία εργασίας. Φανταστείτε τι έχει να γίνει το 2050, όταν ένας στους δύο (58,6%) θα σβήνει τα κεράκια για τα γενέθλια των 65 χρόνων του.\nΒεβαίως, η δημογραφική κρίση απειλεί όλη την Ευρώπη. Αλλά τουλάχιστον στις περισσότερες χώρες, κυβερνήσεις, κόμματα και συνδικάτα φρόντισαν να οχυρώσουν κάπως τα συνταξιοδοτικά τους συστήματα. Στην Ελλάδα το σύστημα μοιάζει με έναν τρύπιο κουμπαρά. Παρ' όλο που εισρέει το 12% του ΑΕΠ, το 50% των ακαθάριστων αποδοχών των εργαζομένων στον ιδιωτικό τομέα και οι αποδόσεις μιας περιουσίας που φτάνουν τα 30 δισ. ευρώ, το ασφαλιστικό σύστημα όχι μόνο δεν μπορεί να δώσει αξιοπρεπείς συντάξεις (7 στους 10 λαμβάνουν συντάξεις κάτω των 750 ευρώ) και ποιοτικές παροχές (έχουμε το υψηλότερο ποσοστό ιδιωτικών δαπανών υγείας που φτάνει το 57,1%) αλλά κινδυνεύει να αναδειχθεί στην αιτία όχι για μία, αλλά για αλλεπάλληλες πτωχεύσεις της ελληνικής οικονομίας.\nΤο σύστημα που πρέπει να ικανοποιήσει ανάγκες ενός πληθυσμού που ωριμάζει ηλικιακά και μιας νέας γενιάς που πρέπει να δημιουργήσει το δικό της μέλλον σε συνθήκες μεγάλης επισφάλειας στην εργασία είναι ακριβό, αναποτελεσματικό και ανασφαλές. Η δημόσια δαπάνη για συντάξεις και εφ' άπαξ (τα τελευταία αποτελούν μία ακόμη ελληνική πρωτοτυπία) θα ανέλθει σε 10 χρόνια στο 13,2% του ΑΕΠ. Το 2030 θα φτάσει στο 17,1%, το 2040 στο 21,4% του ΑΕΠ και το έτος 2050 στο 24%. Συνολικά, οι εργοδότες και οι εργαζόμενοι στον ιδιωτικό τομέα προσφέρουν το 42,4%, ως συνολική φορολογική επιβάρυνση, στο κράτος για να εξυπηρετήσουν μια συνεχή ανασφάλεια, αφού είναι υποχρεωμένοι να επιχορηγούν με πανωτόκια τις ιδιωτικές δαπάνες υγείας και την παραπαιδεία στην οποία κατευθύνεται πάνω από ένα δισ. ευρώ τον χρόνο. Κι ενώ τα ελλείμματα στα μεγαλύτερα Ταμεία ξεπερνούν τα 3 δισ. ευρώ, η εισφοροδιαφυγή κυμαίνεται από 4 έως 7 δισ. ευρώ.\nΑν, λοιπόν, δεν έχουμε σκοπό να ζήσουμε τον εφιάλτη που περιγράψαμε ακροθιγώς στην αρχή, χρειάζεται μια παρέμβαση στο ασφαλιστικό εδώ και τώρα.\nΑποψη: Εκρηκτική μορφή παίρνουν τα ελλείμματα των Ταμείων\nTου Τασου Γιαννιτση πρώην υπουργού Εργασίας - Κοινωνικών Ασφαλίσεων\nKατ’ αρχάς όλη η συζήτηση για το ασφαλιστικό σύστημα κινείται «στον αέρα». Γίνεται χωρίς απολύτως καμιά εικόνα για τα πραγματικά στοιχεία, που να δείχνει πού βρισκόμαστε και ποιες είναι οι προοπτικές. Ολη η πρόσφατη νομοθετική αλλαγή κινήθηκε επίσης στον αέρα. Αυτό που φαίνεται, λίγους μήνες αργότερα, είναι μια εξαιρετικά δυσμενής εξέλιξη στα οικονομικά των Ταμείων. Πρόσφατη μελέτη της Ε.Ε. για τις προοπτικές δείχνει μια σοβαρότατη επιδείνωση του ασφαλιστικού – τη μεγαλύτερη από κάθε άλλη χώρα-μέλος. Στον Τύπο αναφέρεται ότι για το 2009 απαιτούνται άλλα 1,7 δισ. ευρώ, ενώ από την πλευρά των εκπροσώπων των ασφαλισμένων γίνεται αναφορά για 5 δισ. ευρώ.\nΗ εκρηκτική μορφή που παίρνουν τα ελλείμματα φαίνεται να έχει περισσότερα αίτια, όπως:\n- Την ένταξη στο ΙΚΑ των υποχρεώσεων διαφόρων ταμείων χωρίς πρόβλεψη ενίσχυσής του. Στην ουσία, με πολιτική απόφαση, τα βάρη αυτά μεταφέρθηκαν στις πλάτες των μέχρι τότε ασφαλισμένων στο ΙΚΑ.\n- Την εγγενή τάση επιδείνωσης του ασφαλιστικού συστήματος, την οποία κανένας δεν ενδιαφέρεται να αντιμετωπίσει, με αποτέλεσμα όσοι ασφαλισμένοι βρεθούν στο διάβα της, όπως σήμερα, να καλούνται να πληρώσουν το κόστος της αδιαφορίας αυτής.\n- Τον σημαντικό αριθμό των πρόωρων συνταξιοδοτήσεων, με τις οποίες τράπεζες ή άλλοι δημόσιοι οργανισμοί θέλησαν να εξωραΐσουν τη χρηματιστηριακή τους εικόνα και τη μετοχή τους, αδιαφορώντας (μαζί με την κυβέρνηση) για τις άμεσες δυσμενείς επιπτώσεις που αυτό έχει για το ασφαλιστικό σύστημα.\n- Την για χρόνια ιδιοτελή διαχείριση των επικουρικών ταμείων από τις διοικήσεις τους –με την πολιτική ανοχή του κράτους–, που διένειμαν σπάταλα τους πόρους τους στις γενεές που έφευγαν, αδιαφορώντας για τους ασφαλισμένους που ακολουθούν.\n- Τη μείωση εισφορών που προκαλεί η ύφεση και η καταβαράθρωση των χρηματιστηριακών αποδόσεων.\n- Την πίεση στα Ταμεία από την εκρηκτική διόγκωση των δαπανών υγείας.\nΕπιπλέον όμως, βιώνουμε και έναν ακόμα, ίσως τον πιο κρίσιμο λόγο αυτής της κατάστασης. Βιώνουμε μια ιδιότυπη «στάση πληρωμών», δηλαδή ένα κράτος, που επειδή δεν μπορεί να δηλώσει στάση πληρωμών στις διεθνείς αγορές, δεν διστάζει να τη δηλώσει στο εθνικό πεδίο. Το κράτος, υπό το απίστευτο μέγεθος της δημοσιονομικής του αποτυχίας, σταματά τις πληρωμές που οφείλει στα ασφαλιστικά ταμεία. Αυτό δεν έχει να κάνει με το ασφαλιστικό. Είναι μια νέα πραγματικότητα, που την βλέπουμε σε πολλά άλλα ζητήματα. Το Δημόσιο οφείλει τεράστια ποσά σε επιχειρήσεις, που φτάνουν στα όρια της επιβίωσης, σε μελετητές, σε νοσοκομεία. Περιορίζει τη χρηματοδότηση στην εκπαίδευση, στις επενδύσεις, σε άλλα πεδία και οδηγεί έτσι σε μια γενικευμένη υποβάθμιση τον «δημόσιο χώρο». Αναγκάζει τους ασφαλισμένους να χρηματοδοτήσουν οι ίδιοι φάρμακα και άλλες δαπάνες, μέχρι να μπορέσει να βρει πόρους και δημιουργεί εξαιρετικά σημαντικά προβλήματα σε όλη την οικονομία. Γενικά, η κατάσταση σήμερα υποδηλώνει ότι η πολιτική έχει αφήσει το ασφαλιστικό στην τύχη του.\nΆρθρο Χριστίνας Kοψίνη - εφ. Καθημερινή, 24-05-2009\nΑναρτήθηκε από democracy-rethymno στις 2:46 μ.μ. Δεν υπάρχουν σχόλια:\nΜεταρρύθμιση του ασφαλιστικού\nΕπιτακτική η λήψη στοιχειωδών μέτρων\nΕίναι πλέον γνωστό ότι η οικονομία μας βρίσκεται σε μια δύσκολη περίοδο. Τα χρόνια προβλήματα της ανταγωνιστικότητας και των δημοσιονομικών ανισορροπιών γίνονται πολύ πιο έντονα μέσα στο δυσμενές διεθνές περιβάλλον. Πέρα όμως από τα δημοσιονομικά ελλείμματα, η πιο σημαντική ανισορροπία είναι εκείνη του συστήματος κοινωνικής ασφάλισης.\nΕδώ και πολλά χρόνια όλοι τονίζουν τον κίνδυνο της κοινωνικής έκρηξης που μπορεί να προκαλέσουν τα ελλείμματα τα οποία θα εμφανιστούν λίγα χρόνια μετά στην κοινωνική ασφάλιση, αλλά το πολιτικό μας σύστημα δεν τολμά να τα ακουμπήσει. Από τη μια πλευρά, είναι σαφές ότι με το σημερινό θεσμικό πλαίσιο το σύστημα κοινωνικής ασφάλισης δεν είναι βιώσιμο. Από την άλλη πλευρά, η δημοσιονομική πολιτική έχει δημιουργήσει ένα τεράστιο δημόσιο χρέος, πράγμα που δεν της αφήνει κανένα περιθώριο, τουλάχιστον για τα προσεχή χρόνια, για να καλύψει τα σημαντικά ελλείμματα της κοινωνικής ασφάλισης.\nΕκείνο που δεν θελήσαμε να κατανοήσουμε είναι ότι θα έπρεπε να ξεχωρίσουμε τη βιωσιμότητα των φορέων κοινωνικής ασφάλισης από την κοινωνική πολιτική. Τα προβλήματα της κοινωνικής ασφάλισης είναι γνωστά. Οι συντάξεις συνδέονται ελάχιστα με τις εισφορές κατά τη διάρκεια του εργασιακού βίου, τα κίνητρα για εισφοροαποφυγή και εισφοροδιαφυγή είναι πολλά, οι εισφορές εργοδοτών και εργαζομένων υψηλές και οι ανισότητες τεράστιες. Η αντιμετώπιση των προβλημάτων είναι δύσκολη και μου θυμίζει το Κυπριακό. Κάθε φορά που γίνεται κάποια πρόταση, απορρίπτεται και έπειτα από χρόνια μιλάμε για χαμένη ευκαιρία. Το δυστύχημα είναι ότι με το πέρασμα του χρόνου το πρόβλημα γίνεται οξύτερο.\nΤο κράτος χωρίς συγκεκριμένα προγράμματα κοινωνικής πολιτικής υποχρεώνει όλα τα τελευταία χρόνια τα ταμεία να ασκούν κοινωνική πολιτική μέσω της αύξησης των συντάξεων και μάλιστα με ρυθμό μεγαλύτερο από την αύξηση των μισθών. Η πολιτική αυτή είναι μεγαλείο αντιφατικότητας, ιδιαίτερα όταν η αναλογία των εργαζομένων, που εισφέρουν στο σύστημα, μειώνεται συνεχώς σε σχέση με τους συνταξιούχους. Αν η αύξηση των μισθών αντανακλά, έστω σε χαλαρό βαθμό, την αύξηση της παραγωγικότητας, το ελληνικό κράτος έρχεται και αυξάνει ακόμη περισσότερο την αμοιβή εκείνων που δεν εργάζονται οδηγώντας τα ταμεία σε κατάρρευση.\nΗ κάλυψη των αναγκών της κοινωνικής ασφάλισης είναι η μεγάλη πρόκληση των επομένων ετών. Επειδή οι εισφορές κοινωνικής ασφάλισης είναι ήδη υψηλές τόσο για τους εργοδότες όσο και τους εργαζόμενους, αυτό θα μπορούσε να γίνει με αύξηση ενός έμμεσου φόρου, π.χ. του ΦΠΑ. Η επιβάρυνση όμως στην οικονομία είναι σημαντική. Στις σημερινές συνθήκες μια αύξηση του ΦΠΑ κατά μία μονάδα θα αυξήσει τα έσοδα κατά 1,1 δισ. ευρώ περίπου, πράγμα που σημαίνει ότι για να αυξηθούν τα έσοδα του προϋπολογισμού κατά μία μονάδα του ΑΕΠ θα πρέπει να αυξηθεί ο ΦΠΑ περί τις 2,2 μονάδες, αύξηση που θα προκαλέσει σημαντική αύξηση στις τιμές και θα πλήξει δυσανάλογα τα χαμηλά εισοδηματικά στρώματα.\nΗ οικονομία μας βρίσκεται σε κρίση, από την οποία δεν φαίνεται να βγαίνουμε εύκολα. Ισως είναι επιτακτικό να προχωρήσουμε τώρα στη λήψη κάποιων στοιχειωδών μέτρων που έχουν προταθεί, όπως π.χ.:\n- Σταδιακή και πλήρης εξομοίωση των όρων συνταξιοδότησης όλων των εργαζομένων είτε εργάζονται σε δημόσιους ή ιδιωτικούς φορείς.\n- Το όριο ηλικίας για συνταξιοδότηση να προσαρμόζεται αυτόματα προς τα πάνω ανάλογα με το πώς μεταβάλλεται ο μέσος προσδόκιμος χρόνος ζωής.\n- Η σύνταξη να συνδέεται με τις εισφορές σε όλη τη διάρκεια του εργασιακού βίου και η αύξηση των συντάξεων να είναι χαμηλότερη από την αύξηση των μισθών\n- Αν το ποσό της σύνταξης από το ασφαλιστικό ταμείο θεωρείται πολύ χαμηλό, τότε το κράτος να έρθει μέσα από τα προγράμματα κοινωνικής πολιτικής, να διασφαλίσει ένα αξιοπρεπές επίπεδο διαβίωσης για όλους.\nΟι λύσεις υπάρχουν, αλλά το πρώτο και βασικό βήμα είναι η παραδοχή της πραγματικότητας. Μόνο η συνειδητοποίηση του μεγέθους του προβλήματος θα επιτρέψει την κατάρτιση ενός συνεκτικού και ολοκληρωμένου προγράμματος αντιμετώπισής του. Το θέμα δεν είναι πλέον τεχνοκρατικό, αλλά βαθιά πολιτικό και η αντιμετώπισή του απαιτεί τόλμη και φαντασία και μια συνολική μεταρρύθμιση του κράτους.\nΆρθρο Βασίλη Ράπανου - εφ. Kαθημερινή, 24-05-2009\nΑναρτήθηκε από democracy-rethymno στις 2:43 μ.μ. Δεν υπάρχουν σχόλια:\nΓυρίζουμε στο 1930 αντί να πάμε προς το 2030\nΤο 2007 το ΙΚΑ έκλεισε 70 χρόνια λειτουργίας, ενώ συμπληρώθηκαν 10 χρόνια από την Εκθεση Σπράου. Στις 10 Οκτωβρίου 2009 ο νόμος που καθιέρωσε το ΙΚΑ (Ν. 6298/34) συμπληρώνει 75 χρόνια ζωής. Παρά τις ευκαιρίες για αξιολόγηση της πορείας της κοινωνικής ασφάλισης, οι επέτειοι αυτές περνάνε ασχολίαστες. Η πολιτική τάξη προτιμά να μη σκέφτεται και να μη συζητά. Αδυνατεί να εξηγήσει τις επιλογές της ή να αναλύσει τους στόχους της. Δείχνει να διακατέχεται από ένα ένοχο προαίσθημα ότι θα επαναλάβει τα ίδια λάθη.\nΗ απάντηση είναι διττή: Πρώτον, ο κάθε εμπλεκόμενος εννοεί διαφορετικά πράγματα με την έννοια «ασφαλιστική μεταρρύθμιση». Δεύτερον, και σημαντικότερο, η συζήτηση περιστρέφεται γύρω από τη λάθος μεταρρύθμιση. Ακόμη και αν, ως διά μαγείας, θεσπιζόταν το μέγιστο που οι επίδοξοι μεταρρυθμιστές έχουν κατά νου, αυτό θα ήταν ήδη ξεπερασμένο και πλήρως αναντίστοιχο με τις ανάγκες της εποχής μας.\nΧρειαζόμαστε, όλοι μας, μια νέα αρχή.\nΤο σύστημα του 1932!\nΕίναι κοινός τόπος ότι, παρά το τακτικό μας ραντεβού με ασφαλιστικές μεταρρυθμίσεις, ο διάλογος που διεξάγεται είναι προσχηματικός.\nΟι μελέτες ανατίθενται απλώς για να προσδώσουν μια «μεταρρυθμιστική ατμόσφαιρα» και τίποτε άλλο: Η αποτυχημένη απόπειρα Γιαννίτση του 2001 επικαλέστηκε τη μελέτη των «Αγγλων αναλογιστών» μόνο και μόνο για να την αντιδιαστείλει με τις δικές της, ηπιότερες, προτάσεις. Αποκορύφωμα, το 2008 η ψήφιση του νόμου 3655 προηγήθηκε της παραλαβής της μελέτης του ILO. Η αέναη «μεταρρύθμιση με δόσεις» αντλεί από ένα σταθερό και μη ανανεωνόμενο κατάλογο μέτρων. Από το 1990 ακούγονται ως πιθανά μέτρα: η αναμόρφωση των Βαρέων και Ανθυγιεινών, εξομοίωση ρυθμίσεων ανδρών - γυναικών, αλλαγές των ρυθμίσεων για τις μητέρες, μέτρα για τους Δημοσίους Υπαλλήλους, μετεξέλιξη των ταμείων ώστε να συγκλίνουν με το ΙΚΑ στην κύρια και στην επικουρική ασφάλιση, μικροπροσαρμογές στα όρια ηλικίας.\nΚάθε μεταρρυθμιστική «δόση» προχωρεί, όσο μπορεί, πάνω σε δεδομένη τροχιά. Κάθε φορά οι επισπεύδοντες προχωρούν λίγο ακόμη στον ίδιο δρόμο. Αφού όμως οι ίδιοι γνωρίζουν καλά ότι η προσπάθειά τους θα είναι μικρότερη από αυτή που χρειάζεται, η μέτρηση της προόδου απλώς θα αναδείξει την ανεπάρκεια. Οταν η κατεύθυνση δεν αμφισβητείται, μια ουσιαστική συζήτηση μόνο ζημιά μπορεί να δημιουργήσει.\nΗ παρατήρηση αυτή εξηγεί την ιδιαιτερότητα του Ελληνικού «Στρουθοπαρεμβατισμού» στις συντάξεις: Περίοδοι ανεμελιάς και άρνησης ασφαλιστικού προβλήματος ακολουθούνται ξαφνικά από την ανακάλυψη άμεσης απειλής και εργώδη νομοθετική προσπάθεια. «Κάθε φορά είναι σαν την πρώτη», επειδή όλες οι πλευρές του διαλόγου δεν έχουν αμφιβολίες για το τι επιδιώκεται και το τι θα έπρεπε να γίνει. Αρα δεν υπάρχει και λόγος ουσιαστικής σκέψης και αναζήτησης.\nΜια ανακεφαλαίωση: Στην Ελλάδα δεν γίνεται ουσιαστική συζήτηση για το ασφαλιστικό γιατί οι κυβερνήσεις γνωρίζουν τι χρειάζεται, ενώ οι διαφωνούντες γνωρίζουν τι πρέπει να αποτρέψουν. Τι είναι όμως αυτό;\nΟ μέγιστος στόχος, η ενδόμυχη επιθυμία των πιο φιλόδοξων μεταρρυθμιστών, είναι η ολοκλήρωση του συστήματος που ψηφίστηκε τη δεκαετία του '30: Ενα ενιαίο ανταποδοτικό ασφαλιστικό σύστημα με πυρήνα το ΙΚΑ, με δεσπόζοντα τον ρόλο του κράτους, βασισμένο στην αλληλεγγύη των γενεών, που υπολογίζει συντάξεις ως ποσοστά του τελικού μισθού αναλόγως των εισφορών. Ενα τέτοιο σύστημα ψηφίστηκε από την κυβέρνηση Παπαναστασίου το 1932, ενώ το σημερινό σύστημα ανάγεται στον συμβιβασμό της κυβέρνησης Τσαλδάρη του 1934. Ο μηδενισμός του κοντέρ θα αναιρούσε τα αποτελέσματα 75 ετών συνδιαλλαγών και συμβιβασμών και θα επανέφερε τη δομή του συστήματος κοντά στην αρχική πρόταση του 1932. Αν είμαστε ειλικρινείς, ο πραγματικός μας στόχος μας σήμερα είναι η αναπαλαίωση του 1930.\nΕνα σύστημα του 2030\nΗ πλειοψηφία των σημερινών ασφαλισμένων θα είναι συνταξιούχοι μετά το 2030. Αρκεί η «αναπαλαίωση του 1930» για να επιλύσει τα προβλήματα του 2030; Οι ενδείξεις είναι απογοητευτικές:\nΗ «αναπαλαίωση του 1930» δεν θα ήταν βιώσιμη. Οι Αγγλοι αναλογιστές εξέτασαν το 2001 την κλίμακα των προσαρμογών που απαιτούνται για την διασφάλιση της βιωσιμότητας. Οι αλλαγές σε παραμέτρους όπως τα όρια ηλικίας ή τα ποσοστά εισφορών ήταν τόσο μεγάλες που οι ίδιοι τις ανέφεραν απλώς για να αναδείξουν το ανέφικτο του εγχειρήματος.\nΗ «αναπαλαίωση του 1930» είναι αναντίστοιχη με τις σημερινές απαιτήσεις. Η κοινωνική διάσταση της ανταποδοτικής κοινωνικής ασφάλισης εξαντλείται στην κατώτατη σύνταξη και δεν αφήνει περιθώρια για την άσκηση κοινωνικής πολιτικής. Το σύστημα είναι προσαρμοσμένο στο πρότυπο της σταθερής εργασίας σε ένα εργοδότη: συχνές αλλαγές εργοδότη ή και κλάδου αντιμετωπίζονται δύσκολα και με δυσπιστία. Ζητήματα ισορροπίας μεταξύ ανδρών και γυναικών και συμφιλίωσης εργασίας και οικογένειας επίσης βρίσκουν το σύστημα άφωνο. Τέλος, το διανεμητικό σύστημα χρηματοδότησης κατανέμει το ρίσκο μονόπλευρα πάνω στη γενεά που εργάζεται και απαρνείται τις σημερινές δυνατότητες διάχυσης κινδύνου.\nΤέλος, η «αναπαλαίωση του 1930» δεν θα είναι επιθυμητή. Οι «μεταρρυθμίσεις με δόσεις» των τελευταίων 25 ετών έχουν απαξιώσει το σύστημα στα μάτια των ασφαλισμένων με τρόπο ώστε οι παραμετρικές αλλαγές να μην πείθουν ότι δεν θα απαιτηθεί νέα δόση.\nΟι συνταξιούχοι του 2030 θέτουμε εύλογα ερωτήματα. Τα τελευταία χρόνια μας αντιτείνουν μόνο ένοχη σιωπή και υπεκφυγές. Το καλύτερο που μας προσφέρεται είναι η -χωρίς συζήτηση- αναπαλαίωση του συστήματος του 1930.\nΑυτό που χρειάζεται είναι η συζήτηση για μια νέα αρχή.\n* Ο κ. Πλ. Τήνιος είναι επίκουρος καθηγητής στο Πανεπιστήμιο Πειραιώς.\nΆρθρο Πλάτωνος Tήνιου - εφ. Καθημερινή, 24-05-2009\nΑναρτήθηκε από democracy-rethymno στις 2:40 μ.μ. Δεν υπάρχουν σχόλια:\nΣτις ρίζες του κόσμου\nΚόντρα στην τάση της γαστρονομίας που προωθεί συνεχώς νέες εκκεντρικές επιλογές συνδυασμών τροφών και εξεζητημένα πιάτα μοριακής κουζίνας, το ταξιδιωτικό περιοδικό Lonely Planet κάνει στροφή στο παρελθόν. Και σε ένα από τα τελευταία του ειδικά τεύχη παρουσιάζει κοινότητες σε όλο τον κόσμο που για αιώνες ολόκληρους παραμένουν γνωστές για τα τοπικά προϊόντα που καλλιεργούν, συλλέγουν και επεξεργάζονται με τους ίδιους παραδοσιακούς τρόπους αιώνων. Ποια είναι λοιπόν η ιστορία των πιο... παλιών προϊόντων στον κόσμο και με ποια μορφή έρχονται σήμερα στο πιάτο μας;\nΧουρμάδες στην όαση Σίβα\nΤο 332 π.Χ. ο Μέγας Αλέξανδρος, ακολουθώντας πουλιά που πετούσαν στους ουρανούς πάνω από την καυτή άμμο στη βορειοδυτική Αίγυπτο, ανακάλυψε τη θρυλική όαση της Σίβας. Επιθυμούσε να λάβει έναν μοναδικό χρησμό από το μαντείο του Θεού Ηλιου, το οποίο του χάρισε και το χρίσμα του Φαραώ. Οπως αναφέρεται στα αρχαία κείμενα, ο Αλέξανδρος γεύτηκε τους χουρμάδες της Σίβας, που πλέον θεωρούνται από τους πιο γευστικούς σε όλο τον κόσμο. Ακόμη και σήμερα οι χουρμαδιές μεγαλώνουν σε ιδιωτικές μικρές εκτάσεις και καλλιεργούνται με τον παραδοσιακό τρόπο αιώνων.\nΤυρί με... μύκητες, παραγωγής Σάσενχαλτ στη Γερμανία\nΤο τυρί με τους μύκητες (διαφορετικό από το γνωστό ροκφόρ) είναι βγαλμένο από το σκοτεινό γερμανικό Μεσαίωνα. Παρασκευάζεται με την αρχαία τεχνική, η οποία έχει αναβιώσει, και αποτελεί ένα από τα πιο περίεργα είδη τυριού αλλά και τροφίμου γενικότερα σε όλο τον κόσμο. Οι κτηνοτρόφοι του Σάσενχαλτ ειδικεύονται στην παρασκευή του. Τοποθετούν τυρί χαμηλών λιπαρών σε ξύλινα κουτιά γεμάτα μύκητες, οι οποίοι σκαρφαλώνουν και καλύπτουν όλο το τυρί. Υστερα από τρεις μήνες οι μύκητες δημιουργούν στο τυρί μία καφεκόκκινη κρούστα, ενώ μέσα σε ένα χρόνο το χρώμα του τυριού γίνεται μαύρο, οπότε και καταλαβαίνουμε ότι ωρίμασε και είναι η κατάλληλη στιγμή για να καταναλωθεί.\nΛωτοί Χατσιγιάκι στην Ιαπωνία\nΟι γλυκύτατοι σαν μέλι λωτοί προσφέρονταν ως εξαιρετικό δώρο στον Ιάπωνα αυτοκράτορα και τους ευνοουμένους του. Λόγω όμως της απόφασης για αλλαγή χρήσης των εκτάσεων, στις οποίες μεγάλωναν οι λωτοί, προκειμένου να καλλιεργηθούν μουριές για τους μεταξοσκώληκες και την παραγωγή μεταξιού, το φυτό εξαφανίστηκε από την Ιαπωνία. Το 1940 ένας νεαρός Ιάπωνας αγρότης πραγματοποίησε ευρεία έρευνα και εντόπισε ένα μοναδικό δέντρο. Το δέντρο ονομάστηκε «Νέα Μητέρα των Λωτών» και κάποιοι ηλικιωμένοι καλλιεργητές βοήθησαν το νεαρό να επαναφέρει τους λωτούς στην Ιαπωνία, χρησιμοποιώντας παραδοσιακές μεθόδους. Σήμερα υπάρχουν 87 διαφορετικοί παραγωγοί λωτών αποκλειστικά στην επαρχία Γκιφού.\nΚαλαμπόκι Ijka, στην Κολομβία\nInja σημαίνει «άνθρωποι του καλομποκιού» στην αρχαία γλώσσα της φυλής των Αρχουάκα, στη βόρεια Κολομβία. Οι Αρχουάκα ουσιαστικά ζούσαν με το καλαμπόκι -το καλλιεργούσαν και το χρησιμοποιούσαν για την παρασκευή όλων των τροφίμων τους σε κάθε γεύμα. Οι Αρχουάκα χρησιμοποιούν επίσης τα τέσσερα διαφορετικά χρώματα των καρπών του καλαμποκιού (κίτρινο, καφέ, μαύρο και άσπρο) για να περιγράψουν τη θεωρία τους για τη δημιουργία του σύμπαντος, αλλά και για να περιγράψουν τις τέσσερις τάξεις που ακόμη και σήμερα χαρακτηρίζουν την κοινωνική δομή τους.\nΦρούτα και λαχανικά διατηρημένα σε μίγμα μουστάρδας στην Ινδία\nΟι Ινδοί διατηρούσαν πολλά από τα φρούτα και τα λαχανικά τους καλύπτοντάς τα με ένα ειδικό μίγμα από λάδι μουστάρδας και μπαχαρικών. Με αυτήν τη μέθοδο μπορούσαν να τρώνε λεμόνια, μάνγκο, μπανάνες και κρεμμύδια όλο το χρόνο. Η μέθοδος οδηγεί ακόμη και σήμερα στην παρασκευή φρούτων που... μοιάζουν με πίκλες και χαρίζει στη μουστάρδα μια ξεχωριστή θέση στη κουζίνα.\nΑσπρο κρασί Txakoli στην Ισπανία\nΤο Txakoli περιγράφεται για πρώτη φορά σε ισπανικό κείμενο του 864, όπου εξηγείται ότι το άσπρο αυτό κρασί παραδοσιακά φτιάχνεται σε μεγάλα δρύινα βαρέλια και καταναλώνεται όταν είναι... ακόμη νέο και αφήνει μια ευχάριστη, δροσερή και ελαφρά ανθρακούχα γεύση στο στόμα. Το είδος των αμπελιών που χρησιμοποιούνταν για το Txakoli ευδοκιμούσαν στη χώρα των Βάσκων. Το φυτό κινδύνευε να εκλείψει το 1988, αλλά Ισπανοί οινοπαραγωγοί κινητοποιήθηκαν, έσωσαν τη συγκεκριμένη ποικιλία και σήμερα το φρουτώδες Txakoli αναδεικνύεται σε ένα από τα πιο αγαπημένα κρασιά του κόσμου.\nΓκουαράνα στη Βραζιλία\nΤο γκουαράνα πρωταγωνιστεί σε αναψυκτικά και ροφήματα για ενέργεια στα ράφια καταστημάτων με υγιεινές τροφές, αλλά λίγοι είναι αυτοί που γνωρίζουν για τη... θαμνώδη βραζιλιάνικη καταγωγή του. Τα 8.000 μέλη της βραζιλιάνικης φυλής Σατέρε Μάουε ειδικεύονται στην καλλιέργεια γκουαράνα στο τροπικό δάσος και χρησιμοποιούν μια αρχαία τεχνική για τη συλλογή και το λιώσιμο των καρπών του. Το γκουαράνα είναι πλούσιο σε καφεΐνη και βιταμίνες και βοηθά στην καταπολέμηση της κούρασης, ενώ παράλληλα ενισχύει την καλή διάθεση και τη σωματική ευεξία.\nΑλάτι του Μεξικού\nΣτην επαρχία Κολίμα του Μεξικού συνεχίζουν να μαζεύουν αλάτι με τον ίδιο παραδοσιακό τρόπο τούς τελευταίους πέντε αιώνες. Το αλάτι, εξαιρετικής ποιότητας, αποκαλείται «ανθός του αφρού» και συλλέγεται με το χέρι, διαδικασία χρονοβόρα, που περιορίζει την παραγωγή μόνο σε 90 τόνους το χρόνο.\nΤσούνο μπλάνκο στο Περού\nΟι ακραίες θερμοκρασίες στις Ανδεις διαμορφώνουν το κατάλληλο περιβάλλον για τη διατήρηση ενός είδους πικρής πατάτας. Για να μπορεί να χρησιμοποιηθεί σε φαγητό απαιτείται μια αρχαία μέθοδος συντήρησής της -οι πατάτες πρέπει να μείνουν σε εξωτερικό χώρο για τρεις παγωμένες νύχτες, τρεις ηλιόλουστες ημέρες και μετά σε ειδικά καλάθια βυθίζονται για δύο 24ωρα στο παγωμένο νερό του ποταμού. Μετά τη διαδικασία οι πατάτες μοιάζουν περισσότερο σαν... ελαφρόπετρες, αλλά αποτελούν αγαπημένο γλύκισμα για τους Περουβιανούς.\nΜανουμίν (άγριο ρύζι) της Μινεζότας\nΗ μόνη «ντόπια», ενδημική δηλαδή, ποικιλία ρυζιού στη Β. Αμερική είναι το μανουμίν. Το άγριο αυτό ρύζι συλλέγεται ακόμη αποκλειστικά από τη φυλή Ανισινάαμπεγκ στον καταυλισμό της Λευκής Γης. Η διαφορά του με τις άλλες ποικιλίες, που καλλιεργούνται για εμπορικούς σκοπούς, είναι ότι το μανουμίν είναι αυτοφυές στις όχθες της Μεγάλης Λίμνης, κοντά στον καταυλισμό, συλλέγεται και καθαρίζεται με το χέρι.\nΆρθρο Δειπνητή - εφ. Eλευθεροτυπία, Σάββατο 23 –05-2009\nΑναρτήθηκε από democracy-rethymno στις 2:38 μ.μ. Δεν υπάρχουν σχόλια:\nH σηροτροφία επιστρέφει στο Σουφλί δυναμικά...\nΤα προγράμματα επιδοτεί η Ε.Ε.\nΘΕΣΣΑΛΟΝΙΚΗ. Σύμφωνα με την παράδοση που σώζει ο χρονογράφος Προκόπιος, δύο Βυζαντινοί καλόγεροι το 554 μ. Χ., επί Ιουστινιανού, μετέφεραν στην Κωνσταντινούπολη από την Κίνα κρυφά μέσα στα κούφια ραβδιά τους αυγά μεταξοσκώληκα και σπόρους μουριάς.\nΗ μεταφορά αυτή, που θα μπορούσε να θεωρηθεί ως το πρώτο περιστατικό βιομηχανικής κατασκοπείας, είχε ως αποτέλεσμα τη διάδοση της σηροτροφίας και μεταξοκαλλιέργειας στη Θράκη και κυρίως, στο σημερινό Σουφλί του Εβρου, στη Μακεδονία, στη Θεσσαλία και άλλες ευρωπαϊκές περιοχές, δημιουργώντας στο πέρασμα του χρόνου ένα δρόμο που σήμερα γνωρίζουμε ως «Δρόμο του Μεταξιού».\nΧίλια πεντακόσια χρόνια μετά, σ' ένα «πακέτο» της Ευρωπαϊκής Ενωσης, οι μεταξοσκώληκες ξανακάνουν τη διαδρομή από τη Δύση προς την Ανατολή για να επιστρέψουν στη μεταξένια πολιτεία του Εβρου, που αποτέλεσε το σημείο αναφοράς τους για εκατοντάδες χρόνια.\nΜε προγράμματα που επιδοτούνται από την Ε. Ε., η σηροτροφία επιστρέφει σταδιακά τα τελευταία χρόνια στο Σουφλί, αναπτερώνοντας τις ελπίδες ότι δεν θα χαθεί τελικά από την Ελλάδα, και στην περίοδο οικονομικής ύφεσης που διανύουμε μπορεί να προσφέρει λύση σε πολλούς αγρότες που χάνουν εισόδημα από άλλες καλλιέργειες.\nΓια το Σουφλί, όμως, η καλλιέργεια της μουριάς και η εκτροφή των μεταξοσκωλήκων ξεφεύγει από τα στενά πλαίσια μιας αγροτικής - μεταποιητικής ενασχόλησης, αφού για δεκαετίες τώρα και παρά τη μεγάλη κάμψη που σημείωσε μετά την εισβολή των συνθετικών ινών, του νάιλον και του ρεβλόν στη ζωή μας, αποτελεί παραδοσιακό κλάδο συνδεδεμένο άρρηκτα με την ιστορία και τον πολιτισμό της περιοχής του Εβρου. Μεταξουργός τέταρτης γενιάς ο κ. Γ. Τσιακίρης και πρόεδρος του Συλλόγου Φίλων Μετάξης Σουφλίου υποστηρίζει ότι «η επιστροφή του κόσμου σε φυσικά προϊόντα έχει ως αποτέλεσμα ένας μεγάλος αριθμός καταναλωτών να επιστρέφει πλέον και στο μετάξι».\nΟι δέκα βιοτεχνίες και οικοτεχνίες στην περιοχή του Σουφλίου, αλλά και στους δύο άλλους θύλακες σηροτροφίας, στο Πρωτοκλήσσι και το Ασπρονέρι, έχουν αναθαρρήσει και κοιτούν με περισσότερη αισιοδοξία το μέλλον. Υφάσματα, ρούχα, κουρτίνες, τραπεζομάντηλα και άλλα γυναικεία και αντρικά αξεσουάρ (μαντίλια, εσάρπες, γραβάτες) παράγονται σήμερα στο Σουφλί και ανταγωνίζονται τα εισαγόμενα μεταξωτά, με άνεση, αφού, όπως σημειώνει με υπερηφάνεια η δήμαρχος Σουφλίου κ. Αθανασία Κακαλή, τα Σουφλιώτικα διακρίνονται για την ποιότητα, την ανθεκτικότητα και την απουσία συνθετικής ύλης.\n«Σαφώς, ακόμη πρέπει να γίνουν πολλά για να φτάσουμε σε ένα ικανοποιητικό επίπεδο -λέει η ίδια στην «Κ» -, αλλά η σηροτροφία δεν πρόκειται να χαθεί από την περιοχή μας κι αν προσέξουμε, θα μπορέσει να αναπτυχθεί ως προϊόν προέλευσης και να μπει στους ελληνικούς και ξένους οίκους μόδας».\n«Κλειδί» για την εξάπλωση του μεταξοσκώληκα θεωρείται η δημιουργία, εντός του έτους, αναπηνιστηρίου (μονάδα όπου γίνεται το ξετύλιγμα των κλωστών μετάξης από τα κουκούλια), που έλειπε από την περιοχή, από τον δήμο και τη Δημοτική Επιχείρηση Σηροτροφίας - Μετάξης Σουφλίου, με κονδύλια των υπουργείων Αγροτικής Ανάπτυξης και Μακεδονίας - Θράκης.\nΆρθρο Θανάση Tσιγγανά - εφ. Kαθημερινή, 23-05-2009\nΆρθρο Χρήστου Γιάνναρα - εφ. Kαθημερινή, 24-05-2009\n... ευρωπαϊκές εκλογές που είναι πραγματικά σημαντικές, δεν είναι οι ευρωεκλογές αλλά οι εθνικές εκλογές, έγραφε τις προάλλες στην εφημερίδα «Γκάρντιαν» ο Βρετανός αρθρογράφος Τίμοθι Γκάρτον Ας. Και εννοούσε, φυσικά, τις εθνικές εκλογές των μεγάλων χωρών της Ευρωπαϊκής Ένωσης. Γιατί των μικρών είναι το ίδιο ασήμαντες όσο και οι ευρωεκλογές. Το πολιτικό σύστημά τους είναι απόλυτα εξαρτημένο από τις Βρυξέλλες. Από αυτή την άποψη, για τους λαούς των μικρών χωρών θα ήταν σημαντικότερο αν μπορούσαν να ψηφίσουν στις γερμανικές εκλογές της 27ης Σεπτεμβρίου.\nΚαι το κοινωνικό...\n... σύστημα; Θα μπορούσε να φανταστεί κάποιος σήμερα μια πιο κοινωνική Ευρώπη; Όταν ο Εμιλιέν Μπερνάρ έθεσε αυτό το ερώτημα στον δημοσιογράφο Φρανσουά Ρουφέν, εκείνος ανέτρεξε στο παρελθόν και θυμήθηκε όλες τις ευρωπαϊκές συνθήκες που σιγά σιγά καθαγίασαν το ευρωπαϊκό υπερκράτος των αγορών. Ώσπου έφτασε στη ρίζα του κακού, στη Συνθήκη της Ρώμης, το 1957: η ιδρυτική πράξη της Ευρωπαϊκής Ένωσης ήταν ήδη μολυσμένη από τον ιό. Το είχε επισημάνει και ο Μορίς Αλέ, ο μοναδικός Γάλλος νομπελίστας στην οικονομία: «Ολόκληρο το ευρωπαϊκό οικοδόμημα και όλες οι συνθήκες που αναφέρονται στη διεθνή οικονομία (Γενική Συμφωνία Δασμών και Εμπορίου, Οργανισμός Οικονομικής Συνεργασίας και Ανάπτυξης κ.ά.) είχαν μολυνθεί στη ρίζα τους από μια ιδέα που διδάχθηκε και έγινε αποδεκτή ασυζητητί σε όλα τα αμερικανικά πανεπιστήμια και κατόπιν στα πανεπιστήμια όλου του κόσμου: πως η ελεύθερη και αυτόματη λειτουργία των αγορών οδηγεί στη βέλτιστη κατανομή των πόρων». Με δυο λόγια, ήδη από την αρχή η Συνθήκη της Ρώμης διακήρυττε την παντοδυναμία των αγορών. Γι΄ αυτό ακριβώς, λέει ο Φρανσουά Ρουφέν, αν θέλουμε σήμερα μια κοινωνική Ευρώπη, θα πρέπει να χτυπήσουμε το κακό στη ρίζα του και να θέσουμε το ζήτημα σε εντελώς νέες βάσεις.\n... όμως έχει βαθιές ρίζες. Οι Βρυξέλλες έχουν αλωθεί από τα λόμπι των μεγάλων επιχειρηματικών συμφερόντων. Με βραβεία, με δώρα στους ευρωβουλευτές, με συναντήσεις στις οποίες μεγαλοτραπεζίτες ποζάρουν στο πλευρό του προέδρου της Ευρωπαϊκής Επιτροπής Μανουέλ Μπαρόζο, ο κόσμος του χρήματος ανοίγει όλες τις πόρτες. Αυτή η επαίσχυντη παρουσία των λόμπι του τραπεζικού και του χρηματιστικού κεφαλαίου δεν θα γινόταν ανεκτή σε καμιά δημοκρατική χώρα χωρίς να ξεσπάσει σκάνδαλο. Γιατί λοιπόν να πρέπει να την ανεχόμαστε σε ευρωπαϊκό επίπεδο; Και γιατί να την επικυρώνουμε με την ψήφο μας;\n... κρίση παρουσιάζεται στους ευρωπαϊκούς λαούς σαν να μην έχει καμιά σχέση με την Ευρώπη- σαν να μην είχε ενθαρρύνει ποτέ την ασυδοσία του κεφαλαίου, την υποτίμηση των μισθών, τη μεγιστοποίηση του επιχειρηματικού κέρδους και τον περιορισμό των δικαιωμάτων των εργαζομένων. Ωστόσο, ο ιός υπήρχε μέσα της από την αρχή, όπως ακριβώς το είχε πει ο Ντενίς Κεσλέρ, που από μαοϊκός κατέληξε αντιπρόεδρος της γαλλικής ένωσης εργοδοτών: «Η Ευρώπη είναι μια μηχανή που μεταρρυθμίζει τις χώρες παρά τη θέλησή τους».\nΆρθρο Ρούσσου Βρανά - εφ. Τα Νέα, 21-05-2009\nΑναρτήθηκε από democracy-rethymno στις 1:22 μ.μ. Δεν υπάρχουν σχόλια:\nΠόσο πιθανή είναι η κλιματική αλλαγή\nΗ γλώσσα που χρησιμοποιεί είναι συνταρακτική. Ένας κορυφαίος κλιματολόγος προειδοποιεί πως οι αυξανόμενες θερμοκρασίες στον πλανήτη θα προκαλέσουν μη αναστρέψιμες καταστροφές, εάν δεν ληφθούν γρήγορα μέτρα για την αντιμετώπιση του φαινομένου.\nΟ κλιματολόγος Τζέιμς Χάνσεν της ΝΑΣΑ έγραψε το Φεβρουάριο στην εφημερίδα Οβσερωερ του Λονδίνου πως η «κατάστας του κλίματος πλησιάζει ένα σημείο από το οποίο δεν θα υπάρχει επιστροφή. Εάν δεν αλλάξουμε πορεία, θα παραδώσουμε στα παιδιά μας μια κατάσταση που θα είναι πλέον πέρα από τον έλεγχό τους».\nΩστόσο η ιδέα πως ο πλανήτης πλησιάζει ένα κομβικό σημείο, «πέρα από το οποίο η κατάσταση είναι πλέον μη αναστρέψιμη», έχει διχάσει τους επιστήμονες, οι οποίοι κατά τα άλλα είναι βαθιά προβληματισμένοι σχετικά με τις επιπτώσεις που προκαλεό η υπερθέρμανση του πλανήτη λόγω της ανθρώπινης δραστηριότητας.\nΠεριβαλλοντολόγοι και άλλοι ειδικόι επιστήμονες προειδοποιούν όλο και πιο συχνά πως πλησιάζουμε το σημείο χωρίς επιστροφή, σε μια προσπάθεια να κινητοποιήσουν την κοινή γνώμη.Οι δηλώσεις αυτές δημιούργουν την αίσθηση της αμεσότητας. Τονίζουν τους κινδύνους και τις καταστροφές που πλησιάζουν , γεγονότα που διαφορετικά θα φαίνονταν πολύ μακρινά για να ευαισθητοποιήσουν τον κόσμο.\nΆλλοι επιστήμονες, όμως λένε πως δεω υπάρχουν επαρκή στοιχεία που να επιβεβαιώνουν αυτές τις προβλέψεις επικείμενης καταστροφής. Ανησυχούν πως η χρήσης του όρου «σημείο χωρίς επιστροφή» είναι παραπλανητική και μπορεί να γυρίσει μπούμερανγκ, στρέφοντας την κοινή γνώμη εναντίον των θεωριών περί καταστροφής και των επιστημόνων που τις υποστηρίζουν, με αποτέλεσμα να χάσουν τη στήριξη του κόσμου για την αντιμετώπιση του φαινομένου.\n«Θεωρώ πως οι δηλώσεις περί ‘κομβικών σημείων’ και ‘μη αναστρέψιμων καταστάσεων’ είναι επικίνδυνες», υποστηρίζει ο Κένεθ Καλντέιρα, από το πανεπιστήμιο του Στάνφορντ στην Καλιφόρνια. Ο Καλντέιρα είναι επίσης μέλος του Ινστιτούτου Κάρνερζι, ενός επιστημονικού οργανισμού που έχει τη βάση του στην Ουάσιγκτον και υποστηρίζει την ανάγκη άμεσης δράσης για την αντιμετώπιση του φαινομένου του θερμοκηπίου. «Εάν λέμε πως περάσαμε το σημείο χωρίς επιστροφή τώρα, αυτό θα είναι μια δικαιολογία για απραξία αύριο», τονίζει.\nΚαθώς η μελέτη κλιματολογικών μοτίβων του παρελθόντος δείχνει πως υπάρχουν πιθανότητες να συμβούν δραματικές και αμετάκλητες αλλαγές, αυτοί οι επιστήμονες εξηγούν πως υπάρχει μεγάλη αβεβαιότητα όταν γίνονται τέτοιες προβλέψεις για το μέλλον.\nΣε κάποιες περιπτώσεις, υπάρχουν μεγάλα ερωτήματα σχετικά με το εάν η κλιματική αλλαγή μπορεί όντως να προκαλέσει μέσα σε έναν αιώνα, έστω και θεωρητικά, καταστροφές, όπως η αποξήρανση του Αμαζονίου ή η αύξηση της στάθμης της θάλασσας κατά μέτρα. Και ακόμη και στις περιπτώσεις που οι επιστήμονες συμφωνούν πως οι αυξανόμενες θερμοκρασίες μπορεί να οδηγήσουν σε μη αναστρέψιμες αλλαγές, κανείς δεν μπορεί να ξέρει πότε θα φτάσουμε στο κομβικό αυτό σημείο.\nΣε αναφορές που δημοσιεύθηκαν το Μάρτιο, και η Παγκόσμια Τράπεζα και το Περιβαλλοντικό Πρόγραμμα των Ηνωμένων Εθνών τόνισαν πως το λεγόμενο «σημείο χωρίς επιστροφή» είναι μεγίστης σημασίας.\nΤον περασμένο χρόνο, όμαδα Ευρωπαίων επιστημόνων κατέθεσε ένα πολύ σημαντικό έγγραφο στα πρακτικά της συνεδρίασης της Εθνικής Ακαδημίας Επιστημών, στο οποίο είχε συγκεντρώσει ό,τι είναι γνωστό για τα κλιματολογικά σημεία καμπής. Σε αυτά συμπεριλαμβάνονταν η απώλεια των πάγων γύρω από το Βόρειο Πόλο το καλοκαίρι και οι ανησυχητικές αλλαγές στους μουσώνες της Δυτικής Αφρικής.\nΑπό την άλλη πλευρά, η διακυβερνητική επιτροπή του ΟΗΕ για την κλιματική αλλαγή, στην αναφορά της το 2007 απέφυγε να μιλήσει για κομβικά σημεία και αντί γι’αυτό απλά κατέληξε στο συμπέρασμα πως ο κίνδυνος για καταστροφικές αλλαγές μεγάλης κλίμακας αυξάνεται όσο αυξάνεται και η θερμοκρασία.\nΟ δε Χάνσεν υπερασπίζεται τη χρήση του όρου «κομβικό σημείο» λέγοντας πως απεικονίζει με ακρίβεια κάποιες πιθανές επιπτώσεις που θα έχει το φαινόμενο του θερμοκηπίου, εάν δεν ληφθούν άμεσα μέτρα. Υπάρχουν άφθονα στοιχεία, υποστηρίζει, που επιβεβαιώνουν πως οι αυξανόμενες θερμοκρασίες μπορεί να έχουν απότομες, καταστροφικές και μη αναστρέψιμες συνέπειες για τους παγετώνες και τα οικοσυστήματα.\nΆλλοι επιστήμονες, όμως οι οποίοι μελετούν τις αντιδράσεις των πόλων και των τροπικών δασών στην κλιματική αλλαγή, λένε πως έχουν λίγα στοιχεία που προμηνύουν αμετάκλητες αλλαγές. Για παράδειγμα, η άποψη πως το πρόσφατο απότομο λιώσιμο των καλοκαιρινών πάγων στο Βόρειο Πόλο δείχνει πως οι πάγοι εξαφανίζονται, έχει αμφισβητηθεί από πρόσφατα άρθρα των Τζόν Βετλάουφερ του Πανεπιστημίου Γέιλ και του Ιαν Αΐσενμαν του Τεχνολογικού Ινστιτούτου της Καλιφόρνιας. Υποστηρίζουν πως τα λεπτά στρώματα πάγου έχουν την ικανότητα να ξαναδημιουργούνται γρήγορα όταν τελειώνει το καλοκαίρι, αναπληρώνοντας έτσι τους πάγους που έχουν λιώσει κατά τη διάρκεια του.\nΓενικότερα, ο δρ Βετλάουφερ έχει τονίσει τη σημασία του να «είμαστε απολύτως ειλικρινής σχετικά με αυτά που ξέρουμε και αυτά που δεν ξέρουμε».\nΆρθρο Αndrew C. Revkin - εφ. Κυριακάτικη Ελευθεροτυπία, Τhe New York Times, 26-04-2009\nΑναρτήθηκε από democracy-rethymno στις 1:15 μ.μ. Δεν υπάρχουν σχόλια:\nΆρθρο Φωτεινής Τσαλίκογλου - εφ. Τα Νέα, 21-05-2009\nΑναρτήθηκε από democracy-rethymno στις 1:12 μ.μ. Δεν υπάρχουν σχόλια:\nΣυνέντευξη στον KENZABURO OE\nΤο αξεπέραστο μοντέλο διήγησης στην ανθρώπινη ιστορία είναι αυτό της αρχαίας ελληνικής τραγωδίας. Ακόμη διαβάζω Ευριπίδη και μένω κάθε φορά με το στόμα ορθάνοιχτο.\nΓεννήθηκα και μεγάλωσα σε ένα νησί. Το μικρό χωριό μου ήταν μέσα στο δάσος. Η οικογένεια μου ήταν από τις πιο παλιές του χωριού. Στο σπίτι μας οι γυναίκες είχαν μεγάλη δύναμη. Πολλές φορές ανρωτήθηκα από πού αντλούσαν όλη αυτήν τη δύναμη. Τελικά κατάλαβα ότι η δύναμη τους οφειλόταν στις ιστορίες που έλεγαν.\nΗ γνώση γίνεται δύναμη όταν μετατρέπεται σε μυθολογία και μπορεί να φτάσει στους άλλους. Για να υπάρξει όμως μυθολογία, χρειαζόμαστε μάγους της διήγησης. Η γνώση δεν θα μας συναντούσε ποτέ αν ο κόσμος δεν συνέχιζε να γεννάει παραμυθάδες.\nΗ δραματοποίηση είνααι μια τεχνική που κάνει τον ακροατή να ξεχνάει τη διαφορά της ηλικίας. Όσο πιο νέος είναι ο αφηγητής τόσο πιο δραματοποιημένα διηγείται την ιστορία. Φουσκώνει την ιστορία και ο ακροατής εντυπωσιάζεται και ξεχνάει την ηλικία εκείνου που διηγείται. Γι’αυτό τα παιδιά λένε τις μεγαλύτερες αλήθειες αλλά και τα μεγαλύτερα ψέματα.\nΔεν με ενδιαφέρουν οι κεντρικοί ήρωες. Μου αρέσουν οι περιφερειακοί ήρωες. Ίσως επειδή είμαι ένας γνήσιος άνθρωπος της περιφέρειας. Άλλωστε η λογοτεχνία που γράφω είναι λογοτεχνεία της περιφέρειας.\nΣτην περιφέρεια φυλάσσεται ο πολιτισμός κάθε λαού. Εκεί συνεχίζει να ζεί ο λαΐκός πολιτισμός. Μόνο εκεί ο πολιτισμός δεν μπορεί να νικηθεί από την εξουσία. Η περιφέρεια είναι ο μόνος τόπος που δίνει χώρο στο ανεξήγητο της ζωής και στο ασαφές του ονείρου.\nΈχω γνωρίσει μόνο έναν άνθρωπο της εξουσίας, τον βασιλιά της Σουηδίας, όταν πήρα το Νόμπελ. Αν όμως το βραβείο υπαγόταν στη Βασιλική Ακαδημία, θα το αρνιόμουν. Δεν έχω καν ανταλλάξει χειραψία με τον αυτοκράτορα της Ιαπωνίας.\nΤη χρονιά του Νόμπελ, όταν αρνήθηκα να λάβω τιμητικό παράσημο από τον αυτοκράτορα της Ιαπωνίας, δημιουργήθηκαν πολλά προβλήματα. Οι δεξιοί της Ιαπωνίας τύπωασαν υβριστικές αφίσες με το πρόσωπό μου και έκαναν πορεία μπροστά από το σπίτι μου. Ακόμη και τώρα με κατακρίνουν με κάθε ευκαιρία. Αυτό δεν με ενοχλεί όμως καθόλου. Κάθε περιφερειακή πράξη έχει κόστος για το κέντρο.\nΤα δύο πρώτα βιβλία που διάβασα στη ζωή μου ήταν «Οι περιπέτειες του Χακλμπέρι Φιν» του Μαρκ Τουέιν και «Το παράξενο ταξίδι του Νιλς Χόλγκερσον» της Σέλμα Λάγκερλοφ.\nΟ κόσμος της σιωπής είναι η αιτία της ισορροπίας μας. Η αρμονία δεν είναι τίποτε άλλο παρά η σχέση όσων αντιλαμβανόμαστε με τις πέντε αισθήσεις μας και όσων αδυνατούμε να αντιληφθούμε.\nΌταν ήμουν 23 χρονών, θέλησα να γράψω ένα μυθιστόρημα για τα παιδιά και τις εμπειρίες τους την περίοδο του πολέμου. Επιπλέον, θέλησα να μιλήσω για τους φόβους ενός παιδιού σε περίοδο πολέμου. Δεν υπήρχαν τότε ιάπωνες συγγραφείς που να γράφουν τέτοια πράγματα. Έτσι, χωρίς να το πολυσκεφτώ, άρχισα να γράφω για όλα αυτά και κατέληξα συγγραφέας.\nΜάλλον δεν θα ξεχάσω ποτέ τις πρώτες φράσεις που έγραψα για το πρώτο μου μυθιστόρημα: «Η ώρα είναι τρείς. Μεσημέρι. Είμαι ένας φτωχός φοιτητής που πεινάει και ακούει εκατό σκύλους να του υπενθυμίζουν τη δυστυχία που κουβαλάει κάθε ζωντανός οργανισμός αυτού του πλανήτη».\nΟ λαός ξέρει εκ των προτέρων ότι κάθε πολιτικός ηγέτης οδηγείται μαθηματικά σε λάθη, αλλά τον ακολουθεί γιατί δεν μπορεί να γίνει αλλιώς. Η εξουσία είναι απαραίτητη. Γι’αυτό την ανεχόμαστε.\nΕξέλιξη δεν σημαίνει πλουραλισμός στα ΜΜΕ ούτε μεγάλη βιομηχανία ούτε το να αγοράζουμε ό,τι επιθυμούμε. Η μόνη εξέλιξη που αποδέχομαι είναι η εξέλιξη στην σπιστήμη, με την ελπίδα ότι έτσι θα δοθεί κάποτε λύση στο μεγάλο πλανητικό πρόβλημα της σίτισης.\nΤο ταλέντο κρύβεται πάντα κάτω από τον κακό μας εαυτό. Για να φανεί το ταλέντο μας, πρέπει πρώτα να παραμερίσουμε τον κακό μας εαυτό.\nΌταν ήμουν μικρός, ήθελα να γίνω φύλακας άγγελος του δάσους. Ζούσα μέσα στο δάσος και η θέση του δασοφύλακα ανήκε από καιρό στα μέλη της οικογένειας μου. Αγαπούσα τα δέντρα και έμαθα λατινικά, ώστε να διαβάσω τα πάντα περί δέντρων. Ακόμη αγαπώ τα δέντρα. Τα θεωρώ πιο όμορφα από τους ανθρώπους.\nΜόνο μία φιλία έκανα από τον χώρο της πολιτικής. Έγινα φίλος με τη Μελίνα Μερκούρη.\nΧωρίς τη φαντασία οι άνθρωποι θα πέθαιναν από δυστυχία. Η δύναμη του ανθρώπου πηγάζει από τη φαντασία. Η φαντασία χρησιμεύει άλλωστε και ως προάγγελος μελλοντικών γεγονότων.\nΔεν έχω ταλέντο στο γράψιμο. Και άλλοι γράφουν για θέματα που με απασχολούν, αλλά πολύ καλύτερα από μένα. Η επιτροπή των Νόμπελ ξεγελάστηκε, αλλά είναι αδύνατον να ανακαλέσει την απόφασή της να με βραβεύσει.\nΣυνέντευξη του Θανάση Λάλα - FAQ, 21/05-27/05/09\nΕπιστροφή στο σχολικό παρελθόν με τα πόδια\nΗ μεγάλη σχολή των κυνικών\nΟ Ομπάμα, η Τουρκία και η ελληνική ηττοπάθεια\nΣυνταγή σωτηρίας η μεταφύτευση\nΛάσπη εναντίον κλιματικών αλλαγών\nΚαμπανάκι πριν από τον τελευταίο γύρο\n«Συμμαθητής και όχι εισβολέας»\nΗ ανασφάλεια τους οδηγεί σε μεταπτυχιακά\nΟ χαμένος παράδεισος στη Χώρα του Ανατέλλοντος Ηλίου\nΑφήστε τα παιδιά σας να κυκλοφορούν μόνα τους\nH μετάλλαξη των πλουσίων


ΡΕΑ – Η ΠΗΓΗ ΤΩΝ ΜΥΣΤΗΡΙΩΝ - ΚΩΝΣΤΑΝΤΙΝΟΣ ΚΟΤΤΗΣ - (ΚΑΒΕΙΡΙΑ ΜΥΣΤΗΡΙΑ) - Nausinous\nΗ Ρέα, αποτελεί την πηγή των μυστηρίων. Είναι η πρώτη διδάξασα τα μυστήρια και την μαντική προς τον Διόνυσο,\n«Και η συνετή θεράπαινα Μήτηρ – Ρέα, η οποία διδάσκει την φερώνυμη μυστηριακή τέχνη – παράδοση, τις ορεινές μυστηριακές νυχτερινές τελετές του Διονύσου»,\nΝόννος, Διονυσιακὰ, Θ΄, 113-114\nη οποία, μάλιστα, μετά την μύησή του, φόρεσε τον οφιοειδή ιμάντα.\n«Πρώτη η Μήτηρ σύνηψε (έζωσε) γύρω από το δέρμα (σώμα) ιμάντα (ζώνη) σύμπλοκο (από πλεκτά είδη), όπου υπάρχει ελικοειδής δράκων γύρω από τη ζώνη και στις δύο πλευρές με κυκλικούς δεσμούς»,\nΝόννος, Διονυσιακὰ, Θ΄, 129-131.\n«…συγχρόνως δε σείων την λυτήν του κόμην, όπως οι τελούντες τις οργιαστικές τελετές της Ρέας και ενθουσιώντες,…»\nΛουκιανός, Ἀλέξανδρος ή ψευδομάντις, Α΄, 13\nΤότε, φορώντας λαμπρή ενδυμασία και στεφανωμένος, προχωρά μπροστά και λέει: «Άνδρες Αθηναίοι, εμείς οι πρυτάνεις τελέσαμε θυσία στα Γαλάξια για τη Μητέρα των θεών και η θυσία ήταν ευνοϊκή. Εσείς δεχτείτε τους καλούς οιωνούς».\nΘεόφραστος, Χαρακτῆρες, ΚΑ΄, «Μικροφιλοτιμίας», 11.\nΗ διδακτική, αλλά και προστατευτική ιδιότητα της Ρέας:\nΈχει υποστηριχθεί πειστικά η σχέση του σχήματος Μεγάλη Μήτηρ / Ερμής και Εκάτη με την καβείρια λατρεία. Εντούτοις έχει διαπιστωθεί, εύστοχα, πως αυτό το σχήμα, ενώ ανασκαφικά απαντά σε διάφορα μέρη, δεν εντοπίσθηκε στην ίδια την Σαμοθράκη.\nΑυτό ενισχύει την πιθανότητα μιας κατά τόπο διαφοροποίησης των τιμωμένων καβειρίων θεοτήτων και παραλληλισμών. Ήδη σημειώσαμε το γεγονός πως, όχι αβάσιμα, ερευνητές έχουν προτείνει σε κάποιες περιπτώσεις την ταύτιση της λατρευτικής τριάδος, με την Δήμητρα ως Μεγάλη Μητέρα, και την Περσεφόνη ως δαδούχο.\nΚάτι το οποίο είναι πιο κοντά στην δωδωναία και αιακιδική παράδοση της Ολυμπιάδος (χθόνιος Ζευς / Άδης, Δήμητρα, Περσεφόνη, Διόνυσος, Αχελώος / Θόας), επιτείνοντας το θέμα της Αμφίπολης, η οποία, άλλωστε, ελέγχονταν από την Ολυμπιάδα έως το 316 π.Χ.. Ένα σχετικό ανάγλυφο του 4ου αιώνα π.Χ., μας βάζει σε σχετικές υποψίες. Προέρχεται από τον Πειραιά, λιμένα με παρουσία της Εκάτης και έχει εντάξει στο σπηλαιώδη ναΐσκο τον δωδωναίο Αχελώο (Εικ. 6).\nΔεχόμενοι, λοιπόν, κυρίως, την Ρέα ή την Δήμητρα ως Μεγάλη Μητέρα, πέρα από μια ενδεχόμενη δωδωναία ή ορφική επίδραση, αναγνωρίζουμε μια κοινή ιδιότητα: την μορφή η οποία εκπόρευσε την διδαχή των μυστηρίων των μεγάλων τελετών, στις οποίες είναι γνωστό πως πρόσβαση είχαν, μόνο, οι μυημένοι.\nΜια παράδοση μυστηρίων, λοιπόν, πέρα από την προϋπόθεση της μύησης, μπορούσε να περιλαμβάνει τελετουργικά στοιχεία, όπως ο χορός ή για ορισμένους ιερές τέχνες όπως η μαντική. Μην λησμονούμε πως πέραν της Αμφίπολης του οικιστή και βακχικού προφήτη Ρήσου και του μάντη Πειθαγόρα, και η Σαμοθράκη διέθετε μαντείο.\nΗ Ρέα, λοιπόν, είναι η πρώτη διδάξασα τα μυστήρια και την μαντική προς τον Διόνυσο, η οποία, μάλιστα, μετά την μύησή του, φόρεσε τον οφιοειδή ιμάντα. Αντίστοιχα η θυγατέρα της Δήμητρα, είναι αυτή η οποία μεταλαμπάδευσε τα μυστήρια προς τους Καβείρους. Αν δεχτούμε μια παράδοση της αρχαιότητας, η οποία την ταύτιζε με την Μητέρα Γαία, τότε ήταν και η πρώτη μάντισσα.\nΑπό τον Δία, πάλι (υπό μορφή δράκοντος) και την Δήμητρα, κατά τον Ορφισμό (με τον Ορφέα να εκτελείται στο Παγγαίο), προήλθε ο Διόνυσος και κάπου εδώ, πρέπει να τονίσουμε σχετικά έναν παράγοντα, ο οποίος δεν έχει προσεχθεί όσο θα έπρεπε: την σχέση της Ολυμπιάδος με τον υιό της.\nΡέα και Δήμητρα, είναι σύμβολα προστασίας θεοπαίδων, ενώ ο Αλέξανδρος είναι διογενής και ως Τημενίδης και ως Αιακίδης. Δια της Ρέας σώθηκε ο Ζευς, και ο Διόνυσος Ζαγρεύς, δια της Δήμητρος επανήλθε έστω και ιδιόμορφα η Περσεφόνη.\nΟΙ ΜΕΓΑΛΟΙ ΘΕΟΙ ΤΗΣ ΣΑΜΟΘΡΑΚΗΣ – ΚΩΝΣΤΑΝΤΙΝΟΣ ΚΟΤΤΗΣ (ΚΑΒΕΙΡΙΑ ΜΥΣΤΗΡΙΑ)


bet-gr.blogspot.com: Ρεχάγκελ: “Οι Πολωνοί έπαιξαν σαν να έδιναν επίσημο παιχνίδι”\nΡεχάγκελ: “Οι Πολωνοί έπαιξαν σαν να έδιναν επίσημο παιχνίδι”\nΣτη διαφορετική αντιμετώπιση του αγώνα από τις δύο ομάδες απέδωσε την ήττα με 2-0 από την Πολωνία στο Μπίντγκοστς ο Ότο Ρεχάγκελ. Ο Γερμανός ομοσπονδιακός τεχνικός εξέφρασε την άποψη ότι οι Πολωνοί διεθνείς είδαν τον αγώνα ως επίσημο ενώ οι Έλληνες ως φιλικό.\nΟ “χερ Ότο” δεν έδειξε να προβληματίζεται από την εικόνα της ομάδας και απέφυγε να απαντήσει σε ερωτήσεις που αφορούσαν στα επόμενα παιχνίδια με Ελβετία και Μολδαβία για τα προκριματικά του Μουντιάλ.\n«Η Πολωνία είναι μια πάρα πολύ καλή ομάδα, ορμητική μέσα στο γήπεδο. Η διαφορά μας σήμερα ήταν ότι εκείνοι αντιμετώπισαν το ματς ως επίσημο, ενώ εμείς ως φιλικό. Πήγαν το παιχνίδι στις προσωπικές μονομαχίες όπου ήξεραν ότι υπερτερούσαν, ενώ πίεσαν ψηλά», υπογράμμισε ο Ρεχάγκελ.\nΣχετικά με το αν τον ανησυχεί η κακή εμφάνιση της ομάδας εν όψει των επίσημων υποχρεώσεων, εμφανίστηκε καθησυχαστικός: «Θα συζητήσουμε γι’ αυτό όταν έρθουν οι αγωνιστικές μας υποχρεώσεις».\nΓια τους παίκτες της Εθνικής σχολίασε: «Οι παίκτες μου δεν ήταν όσο έτοιμοι χρειαζόταν, αγωνιστικά, για να μπορέσουν να ανταποκριθούν στις απαιτήσεις ενός παιχνιδιού όπου οι αντίπαλοι είχαν διάθεση να τρέξουν».\nΌταν ρωτήθηκε για το αν σκοπεύει να καλέσει τους σαφώς ανέτοιμους Βασίλη Τοροσίδη και Γιούρκα Σεϊταρίδη κόντρα σε Ελβετία και Μολδαβία, απέφυγε και πάλι να δώσει ξεκάθαρη απάντηση: «Για τον Τοροσίδη και τον Σεϊταρίδη θα χρειαστεί να περιμένουμε μέχρι να έρθουν οι αγωνιστικές υποχρεώσεις και τότε θα δούμε αν είναι έτοιμοι».\nΣε αντίθεση με τον προπονητή του, ο Γιάννης Αμανατίδης εμφανίστηκε απογοητευμένος από την εικόνα της ομάδας και το αποτέλεσμα: «Είναι κρίσιμο το επόμενο παιχνίδι και δεν πρέπει να μπούμε έτσι στον αγωνιστικό χώρο, όπως κάναμε σήμερα. Να ξεχάσουμε τον αγώνα και να κοιτάξουμε τον επόμενο που είναι κρίσιμος. Δεν είχαμε την απόδοση που θέλαμε».\nΑπό την πλευρά του, ο Γιώργος Καραγκούνης είπε: «Δεν πήγαν καλά τα πράγματα σήμερα. Δεν πρέπει να μας πιάνει πανικός τώρα και να μην μας επηρεάσει το σημερινό αποτέλεσμα. Σίγουρα, όταν χάνεις δεν μπορείς να κρατήσεις τίποτα από το παιχνίδι. Από εδώ και πέρα, πρέπει να είμαστε συγκεντρωμένοι για τα επόμενα παιχνίδια»


Πάτρα: Έσπασαν την καραντίνα και πήγαν για ψώνια και στο ΚΕΠ! – epatra.gr\nΠάτρα: Έσπασαν την καραντίνα και πήγαν για ψώνια και στο ΚΕΠ!\nΤο πρωί της Παρασκευής προκλήθηκε αναστάτωσε στο ΚΕΠ της Παραλίας όταν διαπιστώθηκε ότι μια γυναίκα, θετική στον κορωνοϊό έσπασε την καραντίνα και πήγε στο χώρο του ΚΕΠ για να εξυπηρετηθεί.\nΌταν έγινε γνωστό ότι νοσούσε προκλήθηκε αναστάτωση ανάμεσα στους υπαλλήλους και τους πολίτες που βρισκόντουσαν εκείνη την ώρα στο χώρο και κλήθηκε η αστυνομία για να επιληφθεί του συμβάντος.\nΣτο μεταξύ αντίστοιχη αναστάτωση προκλήθηκε την Πέμπτη σε σούπερ μάρκετ έξω από το κέντρο της Πάτρας όταν διαπιστώθηκε ότι 14 άτομα, όλοι θετικοί στον κορωνοϊό, είχαν επισκεφθεί ταυτόχρονα το κατάστημα για να ψωνίσουν, σπάζοντας την καραντίνα!\nΆπαντες αποχώρησαν από… διαφορετική έξοδο, μόλις έγιναν σχετικές ανακοινώσεις από τα μεγάφωνα για καταναλωτές που βρίσκονται σε καραντίνα, αλλά προφανώς την είχαν παραβιάσει και σε ένδειξη «ύψιστης ατομικής ευθύνης» πήγαν να ψωνίσουν.\nΗ «αποκάλυψη» έγινε μετά από καταγγελία πολίτη, ο οποίος είδε στο εσωτερικό του καταστήματος γνώριμό του, ο οποίος είχε νοσήσει και έπρεπε να βρίσκεται σε κατ’ οίκον περιορισμό. Οι υπεύθυνοι του σούπερ μάρκετ έδρασαν άμεσα και τον δρόμο της εξόδου πήραν 14 συμπολίτες


Η περίπτωση του Λουκάκου δείχνει πως κάτι πάει στραβά στα αποδυτήρια της Γιουνάιτεντ! : england365.gr\nΗ περίπτωση του Λουκάκου δείχνει πως κάτι πάει στραβά στα αποδυτήρια της Γιουνάιτεντ!\nENGLAND365 13.12.2020 | 17.34\nΌποιος είδε την Ίντερ να κερδίζει με ανατροπή στη Σαρδηνία την Κάλιαρι μπορεί να βεβαιώσει κι πάλι πως ο Ρομελου Λουκάκου έχει ξαναβρεί τον χαμένο του εαυτό με τη φανέλα των νερατζούρι! Γράφει ο Χρήστος Σωτηρακόπουλος.\nΟ Βέλγος σέντερ φορ συνεχίζει να σκοράρει για πλάκα στη φετινή σεζόν και εκθέτει διαρκώς τους ανθρώπους της Μάντσεστερ Γιουνάιτεντ.\nΌποιος κι αν ήταν αυτός που αποφάσισε ότι δεν χρειαζόταν πλέον στο Ολντ Τράφορντ, πρέπει να χτυπάει το κεφάλι του στον τοίχο!\nΟ Βέλγος κυνηγός έχει πετύχει όλων των ειδών τα γκολ με τη φανέλα της Ίντερ από τη στιγμή που άφησε τη βορειοδυτική Αγγλία για να μετακομίσει στη Λομβαρδία.\nΠαρά το στραπάτσο που έπαθε η Ίντερ με τον αποκλεισμό, όχι μόνο από το Champions League αλλά ακόμα και από τη συνέχεια του Europa League, ο Λουκάκου τη δική του φήμη την έχει ενισχύσει με τα γκολ που βάζει.\nΤο τρίτο γκολ της Ίντερ σε αυτή τη νίκη στην Σαρδηνία, εναντίον της Κάλιαρι, ήταν πραγματικά εκπληκτικό αφού πήρε την μπάλα κάτω από τη σέντρα την πέταξε μπροστά και έκανε σπριντ ξεπερνώντας και τον τερματοφύλακα σκοράροντας στο κενό τέρμα!\nΗ αλήθεια είναι πως όχι μόνο σκοράρει αλλά έχει ξαναβρεί και τα κιλά του και την φόρμα του αφήνοντας την τοξικότητα των αποδυτηρίων στο Ολντ Τράφορντ.\nΕίναι ολοφάνερο πως κάτι πάει στραβά στην Μάντσεστερ Γιουνάιτεντ γιατί δεν μπορεί παίκτες με σπουδαία παρουσία με καλό όνομα και με ποιότητα, πριν την Γιουνάιτεντ να παίζουν καλά, εκεί να μην μπορούν να πάρουν τα πόδια τους και να ξανά βρίσκουν τον εαυτό τους κάπου αλλού!\nΟ Λουκάκου είναι μία τέτοια περίπτωση και πραγματικά πρέπει να αναρωτηθεί ο Σόλσκιερ αν ήταν σωστό να τον αφήσει πέρσι να φύγει.\nΑπό την άλλη για τον ίδιο τον Βέλγο αυτή η επιλογή αποδεικνύεται σωτηρία τουλάχιστον σε προσωπικό επίπεδο, εάν υπολογίσουμε πως θέλει να είναι στην βασική ομάδα της χώρας του στο επερχόμενο Euro.\nΤο ζητούμενο παραμένει για την Μάντσεστερ Γιουνάιτεντ ποιο είναι το πρόβλημά που εμποδίζει εξαιρετικούς ποδοσφαιριστές να τις προσφέρουν αυτά που θα ήθελε ο κόσμος της.\nΚαι εκεί πρέπει να μπει και ένα μεγάλο ερωτηματικό όσον αφορά το πόσο λάθος πιθανώς έχει χρησιμοποιηθεί ο Πολ Πογκμπά όλα αυτά τα χρόνια.\nΑπό την άλλη περίπτωση, ο Γάλλος Παγκόσμιος Πρωταθλητής δεν δείχνει μέσα στο γήπεδο την ίδια διάθεση με αυτή που έδειχνε ο Λουκάκου ακόμα και όταν δεν του έβγαιναν πράγματα στον αγωνιστικό χώρο όταν ήταν με τη φανέλα της Μάντσεστερ Γιουνάιτεντ.\nΚαι η τωρινή του εικόνα, και η επιστροφή του σε μία πολύ εντυπωσιακή φόρμα, σίγουρα χαροποιεί οποιονδήποτε είναι λάτρης του ωραίου ποδοσφαίρου.\nΤο ερώτημα ωστόσο παραμένει: Μήπως τελικά δεν φταίνε οι παίκτες αλλά το περιβάλλον που τους κάνει να αποτυγχάνουν στην Γιουνάιτεντ;


ΆΝΤΙ: ΚΟΝΤΟΥΛΑ ΠΟΡΤΟΚΑΛΙΑ?????\nΑνέβηκε από uhuru στις 7:52 μ.μ.\nΒρε λεμονιά να μην είναι :Ρ!\nΕμένα πάντως, ο εικονιζόμενος αηγιώργης πίσω από τον πρωταγωνιστή, κάτι μου θυμίζει, αλλά δεν θυμάμαι τι...\n5 Νοεμβρίου 2010 - 5:21 π.μ.\nΦιλε prkl στα δικά μου θρησκευτικά αυτός είναι ο άγιος φιλόλαος ο προστάτης των ασπόνδυλων\n...δηλαδή, ο πρόεδρας δήλωσε ότι ο Βορίδης είναι φασίστας μαχαιροβγάλτης;;;;;\nέλα, δεν το πιστεύω.!!!!\n5 Νοεμβρίου 2010 - 5:59 μ.μ.\nΌχι, δήλωσε ότι δεν είναι καλό να υπενθυμίζεται (στους μπετόβλακες που καταφέρνει να ξεγελά με τους λαικισμούς του και ΔΕΝ είναι -τίγκα- ακροδεξιοι, αλλά τον ψηφίζουν) στις εκλογές ότι είναι φασίστας τσεκουροφόρος.\nΜικρή αλλά ειδοποιός ;)\n5 Νοεμβρίου 2010 - 10:30 μ.μ.\nΔυστυχώς βέβαια, το είπε - δεν το είπε, ένα και το αυτό.\nΑκούσατε να πειράχτηκε κανείς; Το συζήτησαν πουθενά; Τον ξεφώνησε κάποιος;


Μάθε τι λένε τ’ άστρα και τα ζώδια (31/7/2021) Αναλυτικές Προβλέψεις\nΘέλεις να μάθεις τι σε περιμένει σήμερα στη ζωή σου; Αρκεί να ρίξεις μια ματιά στο τι λένε τ’ άστρα και τα ζώδια (31/7/2021) και θα μάθεις τι σε περιμένει…\nΑναλυτικά τι λένε τ’ άστρα και τα ζώδια (31/7/2021):\nΣύμφωνα με τα ζώδια (31/7/2021), η Σελήνη σήμερα θα βρίσκεται στον Ταύρο και τον 2ο σας οίκο και θα έχετε εύνοια στα οικονομικά σας ωστόσο θα έχετε ευχάριστες επαφές με συνεργάτες αλλά και άτομα της οικογένειάς σας.\nΗ Σελήνη σήμερα θα βρίσκεται στο ζώδιό σας σήμερα και θα νιώθετε αρκετά καλά και θα κάνετε ίσως μια εκδρομούλα για να δείτε άτομα της οικογένειάς σας ή αδέλφια ενώ κάποιοι θα έχετε αρκετά καλή επικοινωνία με το περιβάλλον σας.\nΗ Σελήνη σήμερα θα βρίσκεται στον Ταύρο και τον 12ο σας οίκο και μπορεί να πάρετε κάποια χρήματα από μυστική πηγή αλλά μπορεί να έχετε κάποια βοήθεια και από την οικογένειά σας.\nΗ Σελήνη σήμερα θα βρίσκεται στον Ταύρο και τον 11ο σας οίκο και θα έχετε ευχάριστες επαφές με φίλους σήμερα και κάποιοι θα έχετε και εύνοια ή βοήθεια από την οικογένειά σας.\nΗ Σελήνη σήμερα θα βρίσκεται στον Ταύρο και τον 10ο σας οίκο και παρόλο που μπορεί να δυσκολευτείτε λίγο συναισθηματικά θα έχετε βοήθεια και ίσως μυστική υποστήριξη από κάποιον εργοδότη σας.\nΗ Σελήνη σήμερα θα βρίσκεται στον Ταύρο και τον 9ο σας οίκο και θα έχετε εύνοια σε αρκετά σχέδιά σας αλλά ίσως ταξίδια και σπουδές αλλά κάποιοι θα έχετε και επαφές με ομάδες ή φίλους.\nΗ Σελήνη σήμερα θα βρίσκεται στον Ταύρο και τον 8ο σας οίκο και θα ασχοληθείτε αρκετά με τα οικονομικά σας αλλά και με οικονομικά συνεργατών που θα σας βοηθήσουν στην επαγγελματική σας κατάσταση.\nΣύμφωνα με τα ζώδια (31/7/2021), η Σελήνη σήμερα θα βρίσκεται στον Ταύρο και τον 7ο σας οίκο και θα έχετε μια όμορφη μέρα με συνεργάτες αλλά και εύνοια στα σχέδιά σας και τις συμφωνίες με το εξωτερικό.\nΗ Σελήνη σήμερα θα βρίσκεται στον Ταύρο και τον 6ο σας οίκο και θα ασχοληθείτε κυρίως με την καθημερινότητα αλλά κάποιοι ίσως ασχοληθείτε με την διατροφή σας και την εικόνα σας.\nΗ Σελήνη σήμερα θα βρίσκεται στον Ταύρο και τον 5ο σας οίκο και θα έχετε μια ημέρα γεμάτη συναισθηματικά και θα δείτε αγαπημένα πρόσωπα ή πρόσωπα της οικογένειάς σας.\nΗ Σελήνη σήμερα θα βρίσκεται στον Ταύρο και τον 4ο σας οίκο και ίσως να βαρεθείτε λίγο στο σπίτι σας ωστόσο θα καταφέρετε να γίνετε δημιουργικοί και να το τακτοποιήσετε ή να το διακοσμήσετε .\nΗ Σελήνη σήμερα θα βρίσκεται στον Ταύρο και τον 3ο σας οίκο και θα έχετε ευχάριστες επαφές με το περιβάλλον σας αλλά και με τα αδέλφια και την οικογένειά σας.


Villa Maria Lianes Ισπανία - ΟΙ ΚΑΛΥΤΕΡΕΣ ΕΚΠΤΩΣΕΙΣ για ξενοδοχεία\n121 Poo De Llanes, Po, Lianes, Ισπανία, 33509 - Προβολή στο χάρτη\nΠερισσότερες πληροφορίες για το Villa Maria\nΣτην περιοχή Poo de Llanes, το Villa Maria αποτελεί ιδανικό σημείο για να εξερευνήσετε την πόλη Πο δε Λιάνες και τα περίχωρα. Από εδώ, οι επισκέπτες μπορούν να έχουν άμεση πρόσβαση σε όλα όσα η πόλη έχει να προσφέρει. Με την βολική του τοποθεσία, το ξενοδοχείο προσφέρει εύκολη πρόσβαση στους προορισμούς της πόλης που πρέπει οπωσδήποτε να δείτε.\nΤο Villa Maria προσφέρει επίσης πολλές εγκαταστάσεις για να εμπλουτίσετε την διαμονή σας στη Πο δε Λιάνες. Το ξενοδοχείο σας προσφέρει μια μεγάλη επιλογή υπηρεσιών, συμπεριλαμβανομένων των φιλοξενία κατοικίδιων ζώων, εγκαταστάσεις μπάρμπεκιου, χώρος στάθμευσης οχημάτων.\nΌλα τα καταλύματα διαθέτουν τις απαραίτητες ανέσεις για να εξασφαλιστεί μια ασυναγώνιστη αίσθηση απόλαυσης. Το ξενοδοχείο προσφέρει μια άριστη ποικιλία ψυχαγωγικών εγκαταστάσεων, όπως τα κήπος. Το Villa Maria είναι ένας ιδανικός τόπος για να μείνετε αν ψάχνετε για γοητεία, άνεση και ευκολία στη Πο δε Λιάνες.\nΌλοι οι τύποι ταξιδιωτών (3)Οικογένειες με μικρά παιδιά (2)Γκρουπ (3)


Θεραπεία Λιποδιάλυσης AQUALYX\nΤο Αqualyx είναι μια ενέσιμη θεραπεία λιποδιάλυσης που δρα τοπικά και εστιακά στο πρόβλημα του τοπικού πάχους. Το υλικό εγχέεται με ειδική τεχνική η οποία ακολουθεί συγκεκριμένο πρωτόκολλοαπευθείας εντός του υποδόριου λιπώδους ιστού με τη χρήση λεπτών, εύκαμπτων βελονών.\nΕίναι μια θεραπεία σχετικά ανώδυνη όπου μπορεί να ελαχιστοποιηθεί η οποιαδήποτε ενόχληση με την χρήση αναισθητικής κρέμας. Μετά την εφαρμογή μπορεί να εμφανιστεί μια σχετική ερυθρότητα ή κάποιο ελαφρύ οίδημα τα οποία υποχωρούν πλήρως λίγες ημέρες μετά τη θεραπεία.\nΗ ιδιαιτερότητα της θεραπείας έγκειται στο βασικό συστατικό του Αqualyx το δεσοξυχολικού οξύ ένα είδος χολικού οξέος το οποίο παράγεται φυσιολογικά από τον οργανισμό (από το συκώτι μας) και βοηθάει στην αποδόμηση του λίπους.\nΤα αποτελέσματα είναι εμφανή από την δεύτερη συνεδρία ενώ τα τελικά αποτελέσματα είναι άκρως εντυπωσιακά.\nΤο Αqualyx μπορεί να εφαρμοστεί στις παρακάτω περιοχές:\n• Εσωτερικό των μηρών


Μία μέρα μόνο, το Σάββατο 12 Σεπτέμβρη το 46ο Φεστιβάλ ΚΝΕ-Οδηγητή στην Πάτρα – ΠΑΜΠΕΛΟΠΟΝΗΣΙΑΚΟ ΣΤΑΔΙΟ\n11-9-2020 ΠΗΓΗ: THEBEST.GR\nΑλλάζει & ο χώρος, το Φεστιβάλ θα φιλοξενηθεί στο Παμπελοποννησιακό στάδιο -Θα γίνει συναυλία – αφιέρωμα στον Θάνο Μικρούτσικο με τους Κώστα Θωμαΐδη & Γιώργο Μεράντζα.\nΤο 46ο Φεστιβάλ ΚΝΕ – «Οδηγητή» στη Πάτρα, όπως και σε όλη την Ελλάδα, προσαρμόζει τις εκδηλώσεις του, το χώρο διεξαγωγής του καθώς και το πρόγραμμα του, για να προφυλαχθεί σε αυτές τις ιδιαίτερες συνθήκες η υγεία των μελών και φίλων του Κόμματος και της ΚΝΕ.\nΗ μαζική συμμετοχή της νεολαίας της πόλης της Πάτρας στο Φεστιβάλ «θα δώσει αποφασιστική απάντηση στην κυβέρνηση, το κράτος και το σύστημα, που της κουνάνε το δάχτυλο, για να κρύψουν τις εγκληματικές ευθύνες τους. Να στείλει δυναμικό μήνυμα «οργανωμένης απειθαρχίας» στη βαρβαρότητα που ζούμε, στη χρεοκοπημένη πολιτική εξυπηρέτησης των λίγων σε βάρος των πολλών!», αναφέρει η ανακοίνωση.\nΟι φετινές εκδηλώσεις θα πραγματοποιηθούν τελικά στο Παμπελοποννησιακό Στάδιο (και όχι στο Νότιο Πάρκο), σε μία μόνο ημέρα αντί για δύο, το Σάββατο 12 Σεπτεμβρίου 2020, με ώρα έναρξης 9 μ.μ.\nΑυξημένη θα είναι η διάθεση τουαλετών και νιπτήρων στους χώρους που θα διεξαχθεί το 46ο Φεστιβάλ ΚΝΕ – «Οδηγητή», που θα εξυπηρετούν το σύνολο του κόσμου καθώς και η εξασφάλιση τακτικής καθαριότητας.


Grand Theft Auto Geeks έκαναν τη δική τους ρωσικού στιλ νίκη ημέρας παρέλαση\nTyler Rogoway 09/21/2017. 15 comments\nVictory Day Parade Military Displays Russia Video Games\nΤο Grand Theft Auto πακέτο πολλά παιχνίδια, το οποίο αποδεικνύεται από αυτό το βίντεο που δείχνει ένα εικονικό Παρέλαση Ημέρας Νίκης γεμάτο με δραματικά flyovers και high-ups χαιρετίζοντας σε convertibles.\nΚαλά παιδιά, καλά.\nΟ Tyler Rogoway είναι δημοσιογράφος και φωτογράφος υπεράσπισης που διατηρεί τον ιστότοπο Foxtrot Alpha για το Jalopnik.com Μπορείτε να φτάσετε στον Tyler με ιδέες ιστοριών ή άμεσα σχόλια σχετικά με αυτό ή οποιοδήποτε άλλο θέμα της άμυνας μέσω της ηλεκτρονικής διεύθυνσης Tyler@Jalopnik.com\nΘα πρέπει να δείτε μερικά από τα εκπληκτικά βίντεο ανεμιστήρων που έχουν κάνει οι άνθρωποι στο War Thunder:\nDr. Strangegun 05/17/2015\nΚάποιο από αυτό το βίντεο μπερδεύει πραγματικά την κόλαση από τον εσωτερικό ιστορικό μου ... Ένας Meteor IDF που παίρνει το Mig-15 και ένα Beagle, έχω. Αλλά Luftwaffe F-86s και ένα frickin Me163;\nΕίναι ένα παιχνίδι του Β 'Παγκοσμίου Πολέμου - ο Meteor έχει μεταλλαγμένο δέρμα. Αυτός είναι ο λόγος για τον οποίο η ιστορία είναι από το χτύπημα. Αλλά hey, ίσως το όνειρό του;\nΕίχα πάει πλήρης Tianamen. Και όχι για το lulz.\nTwinCharged - Is Now UK Opponaut 05/17/2015\nΣας γοητεύσαμε πάρα πολύ σκληρά σε αυτό ...\nΜε απογοητευεις. Νόμιζα ότι απαντούσατε σε αυτό το σχόλιο.\nI'm Abe Froman 05/17/2015\nΤι συμβαίνει όταν ένας παίκτης αποφασίσει να διακόψει τη διαδικασία;\n6 αστέρων επιθυμητό επίπεδο ..\nMark Alan 05/17/2015\nΣτη Ρωσία, δεν διακόπτετε την παρέλαση, η παρέλαση σας διακόπτει.\nΔεν είναι ακριβές. Τίποτα δεν πιάστηκε φωτιά.\nΝαι, πού είναι τα φορτηγά ρυμούλκησης;\nNo, I don't thank you for the fish at all 05/17/2015\nΛοιπόν τους έδωσα τόσο πολύ, ο σχηματισμός μαχητών μοιάζει με μεθυσμένος στη Βότκα.\nΟ οδηγός του μπροστινού αριστερού φορτηγού στον πρώτο σχηματισμό σκοτώνεται έτσι.\nΥπάρχει τόσο πολύ αεροπλάνο στο GTAV ακόμη και στα πιο σύγχρονα αεροπλάνα που θα σταθεροποιηθούν ή θα έχουν όλο το χρυσό σε όλες τις αποστολές σχολείων πτήσεων, είναι το μοναδικό πραγματικό μου με τα αεροπλάνα. Α, ναι, το Savage είναι πιο γρήγορο από τον Τιτάνα.


7 νεκροί από σύγκρουση τρένου με αυτοκίνητο στη Ν. Υόρκη -\n7 νεκροί από σύγκρουση τρένου με αυτοκίνητο στη Ν. Υόρκη\n4 Φεβρουαρίου 2015 • Posted under: ΔΙΕΘΝΗ\tby thpapan\nΤουλάχιστον επτά άνθρωποι έχασαν την ζωή τους στη Νέα Υόρκη όταν ένα επιβατηγό τρένο συγκρούστηκε με ένα αυτοκίνητο στην πόλη Γουάιτ Πλέινς, με αποτέλεσμα να εκδηλωθεί πυρκαγιά. Στο τρένο επέβαιναν τουλάχιστον 750 άνθρωποι ενώ πολλοί βρίσκονταν παγιδευμένοι μέσα στα βαγόνια.\nΤο δυστύχημα συνέβη περίπου στις 18:30 τοπική ώρα (01:30 ώρα Ελλάδας). Τηλεοπτικά μέσα ενημέρωσης πρόβαλαν εικόνες ενός αυτοκινήτου το οποίο είχε πιάσει φωτιά, ενώ πυκνός καπνός αναδυόταν από τα βαγόνια της αμαξοστοιχίας . Πολλοί από τους επιβάτες βρίσκονταν παγιδευμένοι εντός των βαγονιών και δεν μπορούσαν να απομακρυνθούν την ίδια στιγμή που άνθρωποι απ΄ έξω τους προειδοποιούσαν ότι είχε ξεσπάσει φωτιά.\nΟι συνομιλίες για την Κύπρο, που συνεχίζονται σήμερα στο Κραν Μοντανά της Ελβετίας, έχουν σημειώσει πραγματική πρόοδο, δήλωσε ο αναπληρωτής γενικός γραμματέας του ΟΗΕ αρμόδιος για πολιτικές υποθέσεις Τζέφρι Φέλτμαν, σε συνέντευξή του στο Γαλλικό Πρακτορείο. Ακόμη, παρατήρησε ότι «τα θέματα που συζητούν οι ηγέτες και οι εγγυήτριες δυνάμεις είναι αρκετά[…]


Λήστεψε περίπτερο αλλά στάθηκε... άτυχος - SalonicaNews\nΛήστεψε περίπτερο αλλά στάθηκε... άτυχος\nΆτυχος στάθηκε νεαρός ληστής, στη Θεσσαλονίκη. Λήστεψε περιπτερά, αλλά λίγο αργότερα συνελήφθη.\nΗ ληστεία σημειώθηκε στις 03:00, σε περίπτερο επί της οδού Βασιλίσσης Όλγας στη Θεσσαλονίκη. Σύμφωνα με τη μαρτυρία του ιδιοκτήτη του περιπτέρου, νεαρός, με την απειλή όπλου, άρπαξε περίπου 1.000 ευρώ. Όπως ισχυρίστηκε ο ιδιοκτήτης, ο ληστής, την ώρα που διέφευγε, πυροβόλησε στον αέρα.\nΜε βάση την περιγραφή που έδωσε το θύμα της ληστείας, η αστυνομία εξαπέλυσε ανθρωποκυνηγητό και, τα ξημερώματα, εντόπισαν και συνέλαβαν τον φερόμενο ως δράστη της ληστείας, σε περιοχή της Άνω Πόλης.\nΑυτή την ώρα δίνονται καταθέσεις προκειμένου να διευκρινιστεί αν ο δράστης επιχείρησε αρχικά να αποφύγει τη σύλληψη, λέγοντας στους αστυνομικούς ότι προτίθεται να αυτοκτονήσει, πληροφορία η οποία δεν έχει επιβεβαιωθεί. Ο άνδρας συνελήφθη και κρατείται στην Ασφάλεια Θεσσαλονίκης.


Άρθρα διαβήτη: Άρθρα Search & Εύρεση διαβήτη στη σφαίρα του άρθρου (Greek)\nΚατηγορία άρθρο διαβήτη\nΆρθρο Directory Αρχική σελίδα Ασθένεια και συνθήκες Διαβήτης\nΤα άρθρα του διαβήτη\nΕμπειρογνωμόνων συγγραφέας: Jayden Aiden\nΕμπειρογνωμόνων συγγραφέας: Peter Όκο\nΈχοντας τους ηλικιωμένους γονείς, uncle(s) ή relative(s) με διαβήτη μπορεί να είναι πολύ συντριπτική ιδιαίτερα γνωρίζοντας ότι έχετε μεγαλύτερο ρόλο να παίξει για να εξασφαλίσει εξακολουθούν να αισθάνονται αγαπούσε όσο ποτέ πριν. Ακόμη και αν η επιβάρυνση της νόσου στηρίζεται το διαβητικό άτομο, έχετε εξίσου τη δική σας συμβολή να συμβάλουν στην υγεία τους. Ανακαλύψτε πώς μπορείτε να βοηθήσετε να βελτιώσει την ευημερία τους, προτείνοντας απλές ενέργειες να συμπληρώσει τους θεραπείας του διαβήτη.\nΑκόμα κι αν δηλώνεται διαβήτη τύπου 2 δεν πρέπει να είναι μια ασθένεια και μόνο ως μια διαταραχή, το πρόβλημα με αυτή τη διαταραχή είναι ότι όταν δεν διατηρείται υπό έλεγχο, τα επίπεδα αυξημένο σάκχαρο στο αίμα μπορεί να ανοίξει πόρτα για πολλά άλλα θέματα υγείας. Για παράδειγμα, όταν τα επίπεδα σακχάρου στο αίμα είναι αυξημένα για μεγαλύτερο χρονικό διάστημα, μπορεί να φέρει παρενέργειες για την υγιή λειτουργία των νεφρών, μπορεί να επηρεάσει τα νεύρα? μπορεί να επηρεάσει τα μάτια και πολλά άλλα όργανα.\nΑντιμετώπιση του διαβήτη παιδικής ηλικίας είναι ένα πολύ δύσκολο έργο για τους γονείς. Υπάρχουν πολλές ερωτήσεις για να απαντηθούν από τους γονείς, ευθύνες για κοινή χρήση από τους γονείς, το διαβητικό παιδί, μέλη της οικογένειας και της Κοινότητας γενικότερα. Το άρθρο αυτό καλύπτει τα έξι απαραίτητης βασικής κατάρτισης που οι γονείς θα πρέπει να υποβληθούν σε να εξοπλισθούν με σωστή γνώση που απαιτείται για την αντιμετώπιση παιδικού διαβήτη\nΚαθώς αυξάνεται ο αριθμός των ατόμων που πάσχουν από διαβήτη, τύπου 2 διαβήτη είναι καμία περισσότερες μια ασθένεια των παππούδων μας και ακόμη και έξω από. Περίπου 33 τοις εκατό αύξηση του αριθμού των διαβητικών ασθενών έχει αναφερθεί στις ΗΠΑ τα τελευταία χρόνια σε σύγκριση με της δεκαετίας του 1990, και έχει την υψηλότερη αύξηση του αριθμού των παιδιών που πάσχουν από αυτό. Diabgon σε σκόνη είναι η καλύτερη ayurvedic σκόνη αντι-διαβητικό για έλεγχο επιπέδων γλυκόζης στο αίμα. Βελτιώνει το επίπεδο ενέργειας με ασφαλή τρόπο.\n90 τοις εκατό των διαβητικών ατόμων πάσχουν από τύπου 2 διαβήτη, τον όρο ποιες επιφάνειες από την ηλικία των 40, αν και, τα πρώτα σημάδια δεν είναι πολύ προφανές. Ο κίνδυνος αυξάνεται σε άτομα που είναι υπέρβαρα, έχουν μήκος μεγάλη μέση (άνω των 80 ΕΚ στις γυναίκες και 94 cm στους άνδρες), που έχουν οικογενειακό υπόβαθρο με διαβήτη ή υψηλή αρτηριακή πίεση, έπασχε από διαβήτη κύησης και έχοντας κάψουλα Diabgon συμπτώματα κατάθλιψης είναι ένα από τα φυτικά συμπληρώματα για να μειώσει τα επίπεδα σακχάρου στο αίμα. Βοηθά να θεραπεύσει την κούραση και αδυναμία σε ένα φυσικό και ασφαλή τρόπο.\nΦυσικές τροφές και συμπληρώματα για τη ρύθμιση του διαβήτη σε άτομα\nΕμπειρογνωμόνων συγγραφέας: Zackery N Bonde\nΆνδρες και γυναίκες που πάσχουν από διαβήτη έχουν πιο υψηλά επίπεδα γλυκόζης αίματος. Επίσης, αυτό λέγεται υπεργλυκαιμία. Ο διαβήτης είναι μια διαταραχή του μεταβολισμού. Το πεπτικό σύστημα μετατρέπει τα άμυλα και τα σάκχαρα στα τρόφιμα καταναλώνονται σε γλυκόζη, η οποία εισέρχεται αίμα μας. Ινσουλίνη βοηθά τα κύτταρα στο σώμα μας να απορροφήσει γλυκόζης και να κάνουν χρήση του για τις ενεργειακές ανάγκες. Αν το σώμα μας είναι σε θέση να παράγει επαρκή γλυκόζη, που πάσχουν από διαβήτη.


Τσικνοπέμπτη! Πώς θα απολαύσεις το βραδινό γεύμα της, χωρίς τύψεις; - TLIFE\nΗΟΜΕ Fitness Smart Tips Τσικνοπέμπτη! Πώς θα απολαύσεις το βραδινό γεύμα της, χωρίς τύψεις;\n19.02.2020 | 11:57\nΗ αγωνία για τις διατροφικές ατασθαλίες είναι το συνηθισμένο άγχος των ανθρώπων που βρίσκονται σε δίαιτα. Ωστόσο, ακόμα και η ισορροπημένη διατροφή έχει και αυτή τα διαλείμματα της, στα οποία τρώμε αγαπημένα τρόφιμα, προκειμένου να αποφύγουμε την στέρηση. Σε λίγες, μόλις, ώρες το πιο αγαπημένο διάλειμμα των κρεατοφάγων ξεκινά! Ναι, η Τσικνοπέμπτη έφθασε. Αισθανόμαστε την ανάσα μας. Και, εσύ η ίδια, γνωρίζεις ότι η μέρα αυτή είναι η μέρα του κρέατος.\nΤο μυστικό βρίσκεται στο σοφό ρητό «Παν μέτρον άριστον», το οποίο μας διδάσκει ότι όλα τα τρόφιμα έχουν θέση στη διατροφή μας, αρκεί να προσέχουμε την ποσότητα και τη συχνότητα κατανάλωσης τους. Όμως, για μία, έστω, ημέρα, μπορείς και εσύ να ξεφύγεις. Σήμερα, λοιπόν, η, Κλινική Διαιτολόγος – Διατροφολόγος, MSc., Γεωργία Καπώλη, σου έχει χρήσιμα tips, προκειμένου και να απολαύσεις τα κρεατικά σου, αλλά και να μη νιώθεις ότι το περιττό βάρος κυριαρχεί πάνω σου.\nΈτσι, τη μέρα της Τσικνοπέμπτης μπορείς να απολαύσεις χωρίς τύψεις τους μεζέδες έχοντας υπόψιν σου τα παρακάτω:\n– Απέφυγε να μείνεις όλη τη μέρα νηστική. Η συχνότητα γευμάτων ανά τρίωρο θα σε βοηθήσει να φας μικρότερη ποσότητα. Φάε ένα μικρό σνακ πριν βγεις έξω για φαγητό (π.χ. φρούτα με ανάλατους ξηρούς καρπούς, γιαούρτι με μέλι, κανέλα & δημητριακά)\n– Πιες νερό καθ’ όλη τη διάρκεια της μέρας και το βράδυ της Τσικνοπέμπτης, μιας και βοηθάει στη μείωση της κατακράτησης που κάνει το αλάτι που συνήθως περιέχουν τα μεζεδάκια της Τσικνοπέμπτης.\n– Αφαίρεσε την πέτσα από το κρέας και βάλε άφθονο λεμόνι, που απενεργοποιεί τις καρκινογόνες ουσίες που παράγονται από το ψήσιμο στα κάρβουνα.\n– Ξεκίνα πάντα με άφθονη σαλάτα: οι φυτικές ίνες που έχουν τα λαχανικά βοηθούν να μην αποθηκεύσεις όλο το λίπος από το κρέας και σε βοηθάνε να χορτάσεις πιο γρήγορα.\n– Όσον αφορά στο αλκοόλ, προτίμησε κρασί η μπύρα, που αποτελούν τα ποτά με τις λιγότερες θερμίδες.\n– Μην τσιμπολογάς ό,τι βρίσκεται μπροστά σου. Πάρε ένα πιάτο και γεμιστό με αυτά που θες να φας, έτσι ώστε να χορτάσει πρώτα το μάτι σου και μετά το στομάχι σου.\n– Απέφυγε τα αναψυκτικά με ζάχαρη, προτίμησε τη Light εκδοχή τους ή το ανθρακούχο νερό (σόδα).\nΤέλος, αυτές οι μέρες προσφέρονται για χορό, που αποτελεί τον πιο διασκεδαστικό τρόπο άσκησης, που ίσως και να σε βοηθήσει να αντισταθμίσεις την περίσσεια φαγητού.


ΛΕΥΚΑΔΙΤΙΚΗ ΕΝΗΜΕΡΩΣΗ: Συνεδρίαση Δημοτικού Συμβουλίου Λευκάδας την Παρασκευή 13 Ιανουαρίου - Αναλυτικά Όλα τα Θέματα\nΣυνεδρίαση Δημοτικού Συμβουλίου Λευκάδας την Παρασκευή 13 Ιανουαρίου - Αναλυτικά Όλα τα Θέματα\nΣυνεδριάζει την Παρασκευή 13 Γενάρη 2017 και ώρα 4.00 μ.μ. στο Διοικητήριο (αίθουσα πολλαπλών χρήσεων), με τα παρακάτω θέματα το Δημοτικό Συμβούλιο Λευκάδας:\nΘΕΜΑ 1ο: Απόφαση Δ.Σ. για κατάρτιση Τεχνικού Προγράμματος Δήμου Λευκάδας, έτους 2017. Εισηγητές: Γεώργιος Φίλιππας, Αντιδήμαρχος, Μάρκος Νικητάκης, Αντιδήμαρχος.\nΘΕΜΑ 2ο: Απόφαση Δ.Σ. για αποδοχή της χρηματοδότησης για την εκπόνηση Σχεδίων Βιώσιμης Αστικής Κινητικότητας (ΣΒΑΚ) από το Χρηματοδοτικό Πρόγραμμα του Πράσινου Ταμείου, έγκριση σχεδίου σύμβασης με το Ταμείο Παρακαταθηκών & Δανείων και εξουσιοδότηση εκπροσώπου για υπογραφή της. Εισηγητής: Γεώργιος Φίλιππας, Αντιδήμαρχος.\nΘΕΜΑ 3ο: Απόφαση Δ.Σ. για έγκριση μελέτης, τευχών δημοπράτησης και καθορισμό τρόπου εκτέλεσης του έργου: «Κατασκευή νέου καταθλιπτικού αγωγού ύδρευσης στην περιοχή Αγία Άννα Τ.Κ. Δρυμώνα». Εισηγητής: Κων/νος Σέρβος, Αντιδήμαρχος.\nΘΕΜΑ 4ο: Απόφαση Δ.Σ. για ανανέωση θητείας της επιτροπής Φιλικού Διακανονισμού Καταναλωτικών Διαφορών Δήμου Λευκάδας για την θητεία 2017-2019. Εισηγητής: Μάρκος Νικητάκης, Αντιδήμαρχος.\nΘΕΜΑ 5ο: Απόφαση Δ.Σ. για ορισμό Προέδρου στη Δημοτική Επιτροπή Παιδείας (άρθρο 50 του Ν.1566/85) για την διετία 2017-2019. Εισηγητής: Γεώργιος Φίλιππας, Πρόεδρος Δ.Ε.Π.\nΘΕΜΑ 6ο: Απόφαση Δ.Σ. για έγκριση της αρ. 113/2016 απόφασης του ΝΠΔΔ «Δημοτικό Λιμενικό Ταμείο Λευκάδας», που αφορά στην τροποποίηση του κανονισμού λειτουργίας του. Εισηγητής: Κων/νος Βλάχος, Πρόεδρος Δ.Λ.Τ.Λ.\nΘΕΜΑ 7ο: Απόφαση Δ.Σ. για διαγραφή προσαυξήσεων από λογαριασμό ύδρευσης της κας Ευτυχίας Λάζαρη του Κων/νου. Εισηγητής: Κων/νος Σέρβος, Αντιδήμαρχος.\nΘΕΜΑ 8ο: Απόφαση Δ.Σ. συγκρότησης επιτροπής προσωρινής παραλαβής του έργου «ΔΗΜΙΟΥΡΓΙΑ ΥΠΟΔΟΜΩΝ ΥΔΡΕΥΣΗΣ-ΑΠΟΧΕΤΕΥΣΗΣ ΚΑΙ ΗΛΕΚΤΡΟΦΩΤΙΣΜΟΥ ΣΤΙΣ ΘΕΣΕΙΣ ΤΟΠΟΘΕΤΗΣΗΣ ΟΙΚΙΣΚΩΝ ΣΕΙΣΜΟΠΛΗΚΤΩΝ», προϋπολογισμού 12.290,00 €. Εισηγητής: Γεώργιος Φίλιππας, Αντιδήμαρχος.\nΘΕΜΑ 9ο: Απόφαση Δ.Σ. συγκρότησης επιτροπής προσωρινής παραλαβής του έργου «ΚΑΤΑΣΚΕΥΗ ΟΙΚΙΣΚΩΝ ΚΑΝΤΙΝΩΝ ΣΤΟ ΠΟΡΤΟ ΚΑΤΣΙΚΙ», προϋπολογισμού 17.000,00 €. Εισηγητής: Γεώργιος Φίλιππας, Αντιδήμαρχος.\nΘΕΜΑ 10ο: Απόφαση Δ.Σ. έγκρισης παράτασης περαίωσης του έργου «ΑΠΟΚΑΤΑΣΤΑΣΕΙΣ ΟΔΟΠΟΙΪΑΣ Τ.Κ. ΑΓ. ΝΙΚΗΤΑ ΛΟΓΩ ΣΕΙΣΜΟΥ» αναδόχου Ηλία Περδικάρη ΕΔΕ. Εισηγητής: Γεώργιος Φίλιππας, Αντιδήμαρχος.\nΘΕΜΑ 11ο: Απόφαση Δ.Σ. έγκρισης μετακίνησης Δημάρχου και Αντιδημάρχων, για εκτέλεση υπηρεσίας. Εισηγητής: Γρηγόρης Γκογκάκης, Πρόεδρος Δ.Σ.\nΘα ακολουθήσει την ίδια μέρα στις 6.00 μ.μ. η ειδική συνεδρίαση για τον προϋπολογισμό.\nΘΕΜΑ: Απόφαση Δ.Σ. για ψήφιση Προϋπολογισμού και Ολοκληρωμένου Πλαισίου Δράσης του Δήμου Λευκάδας, οικονομικού έτους 2017. Εισηγητές: Μάρκος Νικητάκης, Αντιδήμαρχος, Δελλαπόρτας Σπυρίδων, Αναπλ. Πρ/νος Δ/νσης Οικονομικών Υπηρεσιών.\nΣύμφωνα με τις δ/ξεις των άρθρων 95 & 159 του Ν.3463/2006, των άρθρων 67 & 266 του Ν.3852/10, των άρθρων 77,79 του Ν. 4172/13 σας προσκαλούμε να προσέλθετε σε δημόσια ΕΙΔΙΚΗ συνεδρίαση του Δημοτικού Συμβουλίου, που θα διεξαχθεί στις 13 Ιανουαρίου 2017, ημέρα Παρασκευή και ώρα 18:00 στο Διοικητήριο (αίθουσα πολλαπλών χρήσεων) για την συζήτηση του παρακάτω θέματος:\nΘΕΜΑ: Απόφαση Δ.Σ. για ψήφιση Προϋπολογισμού και Ολοκληρωμένου Πλαισίου Δράσης του Δήμου Λευκάδας, οικονομικού έτους 2017.\nΔελλαπόρτας Σπυρίδων, Αναπλ. Πρ/νος Δ/νσης Οικονομικών Υπηρεσιών\nΑναρτήθηκε από www.lefkaslive.blogspot.com στις 12:04 μ.μ.\nΣυντριβή Μονοκινητήριου Αεροσκάφους – Ένας Νεκρός και Ένας Τραυματίας – Οι Πρώτες Εικόνες [vid]\n- Το μονοκινητήριο αεροσκάφος κατέπεσε σε επαρχιακό δρόμο στο Σκάλωμα στη Φω...


Ιστολόγιο "Ο Παιδαγωγός": Η ΛΕΓΟΜΕΝΗ ΛΕΙΤΟΥΡΓΙΑ ΤΟΥ ΙΑΚΩΒΟΥ: Ο Δούρειος ίππος της Λειτουργικής Αναγεννήσεως;\nΤα τελευταία χρόνια όλο και συχνότερα, όλο και από περισσότερους ιερείς τελείται η λεγομένη Θεία Λειτουργία του Αγίου Ιακώβου του Αδελφοθέου. Η τέλεση της Λειτουργίας αυτής και η ξαφνική της εμφάνιση στη ζωή της Εκκλησίας μας αφ’ ενός μεν καταδεικνύει το εκκοσμικευμένο πνεύμα που διακατέχει πολλούς κληρικούς και αφ’ ετέρου εξυπηρετεί κατά τον καλύτερο τρόπο, τασχέδια των «ανανεωτών» της Λειτουργικής μας ζωής, των αυτοκλήτων σωτήρων της Εκκλησίας.\nΤο σχέδιο είναι απλό: η Λειτουργία αυτή «βαπτίζεται» από τους ανανεωτές ως «αρχαιοπρεπής». Όταν όμως τελείται, τελείται με τον τρόπο που οραματίζονται οι «ανανεωτές», οπότε ο πιστός λαός, ο οποίος μάλιστα ενθουσιάζεται με την πρωτοτυπία και τα εφέ, συμπεραίνει, εντελώς εσφαλμένα, ότι ο συγκεκριμένος τρόπος τελέσεως είναι ο «αρχαιοπρεπής» και άρα ο παραδοσιακός. Αυτό έχει ως συνέπεια να ζητά από τους Ιερείς να λειτουργούν έτσι και όταν τελούν τις Λειτουργίες των αγίων Ιωάννου του Χρυσοστόμου και Βασιλείου.\nΕίναι, όμως, όντως έτσι τα πράγματα; Μπορεί ο καθένας να τελεί όποια Λειτουργία θέλει και όπως θέλει; Ας το δούμε αναλυτικά.\nΓια να δείτε σε πλήρη μεγέθυνση το κείμενο, πατήστε το πλαίσιο με τα τέσσερα βελάκια κάτω δεξιά του πλαισίου...\nΗ ΛΕΓΟΜΕΝΗ ΛΕΙΤΟΥΡΓΙΑ ΤΟΥ ΙΑΚΩΒΟΥ, Ο Δούρειος ίππος της Λειτουργικής Αναγεννήσεως_.pdf by katihisis on Scribd\nνα συνηθίζουμε, μην μας ερθει κι απότομα\n23 Οκτωβρίου 2016 - 11:49 μ.μ.


06/04/2022 - Μόλις κυκλοφόρησαν από τις εκδόσεις Κλειδάριθμος ~ Το μεγαλείο των Τεχνών...\n06/04/2022 - Μόλις κυκλοφόρησαν από τις εκδόσεις Κλειδάριθμος\n"Κορετζιντόρα" της Gayl Jones\n"Στη θέση του οδηγού" της Muriel Spark\nΗ Λιζ έχει εξαντληθεί µετά από συνεχή δουλειά δεκάξι χρόνων στο ίδιο γραφείο. Έτσι αφήνει τα πάντα πίσω της, µεταµορφώνεται σε µια γελαστή, κακόγουστα ντυµένη ξελογιάστρα και φεύγει αεροπορικώς στο εξωτερικό για τις καλύτερες διακοπές της ζωής της. Αλλά η αναζήτηση περιπετειών, σεξ και καινούριων εµπειριών παίρνει µια σκοτεινή τροπή και µετατρέπεται σε ένα ταξίδι αυτοκαταστροφής. Σε µια ανώνυµη πόλη του νότου, η Λιζ θα συναντήσει τελικά τη µοίρα της.\nΜια συγκλονιστική ιστορία που καταδύεται στην άβυσσο της γυναικείας ψυχοσύνθεσης. Ένα καθηλωτικό, ψυχολογικό θρίλερ που κανείς δεν µπορεί να φανταστεί ποιος είναι ο δολοφόνος και κυρίως το κίνητρό του. Όταν η αποκάλυψη έρχεται, ο αναγνώστης υποκλίνεται στην πένα της Μιούριελ Σπαρκ.\n"Ο Λύκος" του Κωνσταντίνου Μοσχάτου\nΤο νέο καταιγιστικό θρίλερ του Κ. Μοσχάτου µε φόντο τις χιονισµένες βουνοκορφές της Πίνδου και τον σκοτεινό κόσμο των φυλακών.\nΟ ψυχίατρος της αστυνοµίας Άγγελος Γκίκας ζητάει από τον ∆ιοικητή της ∆ίωξης Εγκληµάτων κατά Ζωής και Ιδιοκτησίας, Ανδρέα Σκούρα, µια χάρη: να απαλλάξει τον αδερφό του από τις άδικες κατηγορίες για διακίνηση ναρκωτικών.\nΤο επόµενο πρωί, ο Σκούρας βρίσκεται απανθρακωµένος έξω από το Σπήλαιο της Πεντέλης.\nΓια να σώσει τον αδερφό του, ο Άγγελος δέχεται να µπει στη φυλακή και τότε ξεκινούν όλα. ∆εν θα αργήσει να καταλάβει ότι βρίσκεται στη σκιά ενός σκληρού κακοποιού που δεν έχει τίποτα να χάσει: Του Λύκου.\n"Ευρυγνωσία" του David Epstein\nΕνώ οι πάντες σπεύδουν να εξειδικευτούν, εσείς αναπτύξτε ευρέα ενδιαφέροντα και ικανότητες για να επιτύχετε σε οποιονδήποτε τομέα. Σε αυτό το βιβλίο-ορόσημο, ο Ντέιβιντ Έπσταϊν μας δείχνει ότι ο τρόπος για να πετύχουμε είναι να δοκιμάζουμε διαφορετικούς τομείς, να αποκτούμε ευρείες εμπειρίες, να λοξοδρομούμε, να πειραματιζόμαστε αδιάκοπα, να καταγινόμαστε με πολλά, ποικίλα ενδιαφέροντα –με άλλα λόγια, να αναπτύσσουμε ευρυγνωσία.\n"Ο πλουσιότερος άνθρωπος της Βαβυλώνας" του George S. Clason\n"Το μεγάλο βιβλίο των λουλουδιών" του Yuval Zommer\n"Το αρνάκι και το καινούριο τσοπανόσκυλο" της Rebecca Van Slyke\nΗ Λάνα Λιν σε νέες περιπέτειες.\nΗ Λάνα Λιν είναι ένα τολμηρό αρνάκι.\nΤρελαίνεται να τρέχει μες στο άγριο δάσος τη νύχτα.\nΤρελαίνεται να μένει ξύπνια μέχρι αργά.\nΤρελαίνεται να ουρλιάζει στο φεγγάρι.\nΚαι τρελαίνεται να λέει στους άλλους τι να κάνουν.\nΈτσι, όταν ο φίλος της ο Σον της λέει ότι θα έρθει ένα καινούριο τσοπανόσκυλο για να φυλάει το κοπάδι, η Λάνα Λιν αναλαμβάνει δράση. Θα εκπαιδεύσει αυτό το μαλλιαρό ζωντανό για να κάνει τη δουλειά του – είτε του αρέσει είτε όχι.\nΜάθημα ένα: να οδηγεί το κοπάδι.\nΜάθημα δύο: να είναι σε επιφυλακή, μέρα νύχτα.\nΜάθημα τρία: να προστατεύει το κοπάδι από τον κίνδυνο.\nΤο καινούριο τσοπανόσκυλο –αν είναι όντως αυτό– το περιμένει μια μεγάλη έκπληξη!\n"Άρα, η εφευρέτρια των ονείρων" της Komal Singh


<?xml version="1.0"> europolis - ENISA: Η Κρήτη αρνείται την ατίμωση..\nΚεντρική ENISA ENISA: Η Κρήτη αρνείται την ατίμωση..\nENISA: Η Κρήτη αρνείται την ατίμωση..\nENISA: Δεν ταιριάζει στην Κρήτη η ατίμωση.\nΗρακλής Γαλανάκης 10.2.2012\nΔεν με ανησυχεί το χτύπημα που δέχτηκε την περασμένη Δευτέρα στις Βρυξέλλες η Κρήτη, με την αποδυνάμωση της έδρας και τον κατακερματισμό του Ευρωπαϊκού Οργανισμού για την Ασφάλεια των Δικτύων και των Πληροφοριών (ENISA). Δεν με παρηγορεί ότι Έλληνας ήταν ο αρχαίος Εφιάλτης, ούτε ότι ο υπουργός που υπέγραψε ανήκει στο μειοψηφικότερο κόμμα της συγκυβέρνησης. Δεν με φοβίζουν όσοι ειρωνεύονται τους Κρητικούς, ούτε όσοι μεθοδικά, συντονισμένα και επίμονα κατάφεραν μια νίκη. Μια νίκη που τους διευκόλυνε η συγκυριακή παρουσία στην ελληνική κυβέρνηση συνεργασίας του κόμματος του κ. Βορίδη.\nΠαρακολουθώντας την υπόθεση του ENISAαπό τη δημιουργία του το 2003, όταν ήμουν υπεύθυνος του γραφείου Τύπου της ελληνικής Πρεσβείας στο Λουξεμβούργο και από την Κρήτη που είχα επιστρέψει το 2004. Γνωρίζοντας τη σημασία του, και το ότι θα ενοχλούσε πολλούς στην Ευρώπη, καθώς επίσης και το "νεαρόν" της ηλικία μας στο ευρωπαϊκό και διεθνές "δούναι λαβείν", φοβόμουν ότι κάποια στιγμή μπορεί να συμβεί.\nΤο φωνάζαμε από το 2005.\nΜέσα από εκπομπές στην ΕΡΑ Ηρακλείου, με δημοσιεύματα και με την πρωτοβουλία που πήραμε με τον καθηγητή κ. Μιχάλη Καραταράκη για τη δημιουργία του συλλόγου "Οι Φίλοι του ΕΝΙΣΑ", γινόταν επισήμανση των κινδύνων από το 2005. Άλλωστε, όσοι παρακολουθούσαν τις εξελίξεις γύρω από τον Οργανισμό θα θαύμασαν την εφευρετικότητα, τη μεθοδικότητα, και την επιμονή όλων εκείνων που ήθελαν να αρπάξουν τον ΕΝΙΣΑ από την Κρήτη.\nΓιατί τον θέλομε στην Κρήτη;\nΓιατί ως ευρωπαϊκή νησιωτική περιφέρεια δικαιούμαστε να φιλοξενούμε ένα ευρωπαϊκό οργανισμό. Γιατί πιστεύομε στην ανάγκη της ευρωπαϊκής οικοδόμησης στα πλαίσια της ισόρροπης ανάπτυξης, του αλληλοσεβασμού και της κοινής πορείας για την ευημερία, την πρόοδο και την ειρήνη. Γιατί θέλομε να παίξει η Κρήτη, ως ευρωπαϊκή Περιφέρεια το ρόλο της συνεργασίας, της προόδου και της ειρήνης στο σταυροδρόμι των τριών ηπείρων όπου βρίσκεται.Γιατί έχει αποδείξει ότι μπορεί με τα Ανώτατα Εκπαιδευτικά και Ερευνητικά Ιδρύματα και το Λαό που βρίσκονται και κατοικεί στην Κρήτη. Γιατί δεν θέλομε να ξαναζήσομε Ευρωπαϊκούς Εμφυλίους Πολέμους. Γιατί δεν θέλομε πια "Καμένα χωριά" ούτε στην Κρήτη, ούτε αλλού.\nΓιατί πρόκειται για ένα Οργανισμό που δεν ήθελαν. Δημιουργήθηκε χάρις στην ικανότητα της ελληνικής προεδρίας της Ευρωπαϊκής Ένωσης να υπερκεράσει αντιθέσεις, αντιστάσεις και ενδοιασμούς. Είναι ένας Οργανισμός με λαμπρό μέλλον και πολλαπλές θετικές άμεσες και έμμεσες επιπτώσεις και για την Ευρωπαϊκή Ένωση και για την Τοπική οικονομία και προβολή. Αφού όμως δημιουργήθηκε τελικά, και δεν κατάφεραν να τον ακυρώσουν μέσω του Δικαστηρίου των Ευρωπαϊκών Κοινοτήτων, ήθελαν να τον έχουν δίπλα τους και ελεγχόμενο όσο θα τους είναι εφικτό. Παρά τις προσπάθειές τους, προχωρούσαν αλλά δεν νικούσαν.\nΠως προωθήθηκαν οι στόχοι τους;\nΧάρις στην παρουσία των "κατάλληλων" ανθρώπων στην κατάλληλη θέση την κατάλληλη στιγμή. Πρώτος ο Εκτελεστικός Διευθυντής του ENISA κ. Udo Ηelmbrech. Σε αντίθεση με τον κ. Andrea Pirroti που διαδέχθηκε, αξιοποιεί κάθε ευκαιρία για να απαξιώσει την Κρήτη ως έδρα του Οργανισμού. Μεθοδικά και επίμονα αξιοποίησε Έλληνες και άλλους Ευρωπαίους υπαλλήλους και ανώτατα στελέχη ελληνικών υπουργείων. Χάρις σ' αυτούς μετέτρεψε το "Γραφείο Συναντήσεων" της Αθήνας σε "Επιχειρησιακό Γραφείο", όπως αναφέρει ο ίδιος στη συνέντευξη που παραχώρησε στην κ. Κατερίνα Μυλωνά της ΠΑΤΡΙΣ. Σε συνεργασία και με την αρμόδια Επίτροπο κ. Kroes, στην οποία δεν γνωρίζουμε τι είδους πληροφορίες μετέφερε, και τον γνωστό πολέμιο της έδρας του ENISA στην Κρήτη και στην Ελλάδα, Ευρωβουλευτή κ. Chicherster, προώθησαν την αρπαγή του ENISA από την Κρήτη με απώτερο στόχο να φύγει και από την Ελλάδα.\nΚανένας Επίτροπος και κανένας Ευρωβουλευτής δεν θα μπορούσε ποτέ να ανατρέψει το "ευρωπαϊκό θεσμικό κεκτημένο" του 2003 εις βάρος της Κρήτης, αν δεν βρισκόταν ένας Έλληνας Υπουργός να το δεχθεί. Οι υπουργοί των διαδοχικών κυβερνήσεων από το 2003 δεν δεχόταν την εγκατάλειψη του "ευρωπαϊκού θεσμικού κεκτημένου". Ήρθε όμως ο κ. Βορίδης για να το επιτρέψει.\nΈτσι, για μια φορά ακόμη η Κρήτη πληρώνει την αντίστασή της στο Ναζισμό, πριν επτά δεκαετίες. Κάποτε σύσσωμοι οι Κρήτες και οι Έλληνες θα πρέπει να δούμε σοβαρά έως πότε θα το πληρώνομε. Το ότι άλλωστε κάποιοι έτρεξαν να ειρωνευθούν τους Κρητικούς γράφοντας "Οι ΠΑΣΟΚοΚρητικοί τσιρίζουν που επί ΠΑΣΟΚ θα χάσουν τον ENISA που τους έδωσε ο Καραμανλής!", πρέπει να προβληματίσει κάθε σκεφτόμενο πολίτη.\nΟ Κρητικός από τα γεννοφάσκια του πολεμά και αγωνίζεται για το αυτονόητο. Τη λευτεριά και την αξιοπρέπεια για τον ίδιο και τους άλλους. Δεν του πάει ούτε ο εξευτελισμός, ούτε η ταπείνωση. Τα "Καμένα χωριά" και οι "Εθελοθυσίες" σε κάθε νομό της Κρήτης το μαρτυρούν και το αποδεικνύουν. Η υπόθεση της Ευρώπης ήταν από την αρχαιότητα και δική του υπόθεση. Δεν φοβάται την ευθύνη, αλλά δεν θα πρέπει να επιτρέψει να δημιουργηθεί και η εντύπωση ότι δεν μπορεί πια να υποστηρίξει και να απαιτήσει τα δικαιώματά του. Και ως Έλληνες και ως Ευρωπαίοι έχουμε ευθύνες και δικαιώματα. Να απαιτήσομε τα δικαιώματά μας, την οριστική και ουσιαστική παραμονή του ENISA στην Κρήτη.\nΚοινός ο αγώνας.\nΗ κινητοποίηση των εκπροσώπων της Κρήτης στη Βουλή των Ελλήνων και στο Ευρωπαϊκό Κοινοβούλιο, καθώς επίσης και των Κρητικών όπου Γης ήταν το ξεκίνημα. Σύμμαχος μας κάθε αληθινός Ευρωπαίος. Κάθε Ευρωπαίος που δεν θέλει να επιστρέψομε στην πριν από το τέλος του Β' Παγκοσμίου Πολέμου κατάσταση,αλλά να συνεχίσομε την κοινή πορεία στη βάση διαχρονικών και πανανθρώπινων αξιών και αρχών. Εκείνων που επειδή είχαν καταπατηθεί προκλήθηκε ο όλεθρος, η καταστροφή και η συμφορά των δυο Παγκοσμίων Πολέμων. Εκείνων πάνω στους οποίους τέθηκαν τα θεμέλια του ευρωπαϊκού οικοδομήματος για να μην ζήσομε ΠΟΤΕ ΠΙΑ τις ίδιες συμφορές και καταστροφές.\nΟ αγώνας έως την νίκη για τις κοινές αρχές και αξίες είναι ο μόνος που ταιριάζει στους Κρητικούς και στους κατοίκους της Κρήτης. Οι Συν-Έλληνες, οι Συν-Ευρωπαίοι, οι Συν-Άνθρωποι μας κοιτάζουν και περιμένουν το ξεκίνημά μας και το κάλεσμά τους.


Απίστευτος συνωστισμός και ξύλο για ένα take away ποτό στη Θεσσαλονίκη | ΒΙΝΤΕΟ\nΆλλη μια βραδιά με απίστευτο συνωστισμό στη Θεσσαλονική, στα γνωστά στέκια της νεολαίας για ένα take away ποτό.\nΟι δρόμοι στην περιοχή κυριολεκτικά ήταν κλειστοί με αποτέλεσμα να επικρατήσει και ένταση.\nΕπεισόδιο είχαμε στη συμβολή των οδών Προξένου Κορομηλά και Καρόλου Ντηλ στη Θεσσαλονίκη, όπου για ακόμη έχει συγκεντρωθεί πολύς κόσμος για να πιει το ποτό του σε καταστήματα που λειτουργούν ως Take Away.\nΕνώ πολύς κόσμος παρέμενε λοιπόν έξω από τα μπαρ που λειτουργούν στην περιοχή, κρατώντας σχεδόν κλειστή την οδό Καρόλου Ντηλ για τα ΙΧ, δύο άντρες προσπάθησαν να περάσουν με το αυτοκίνητό τους από το σημείο.\nΤότε, ένα άτομο επιτέθηκε στους δύο άντρες με μπουνιές για άγνωστο μέχρι στιγμής λόγο. Προφανώς ενοχλήθηκε από την προσπάθεια των επιβατών του αυτοκινήτου να περάσουν από το δρόμο.\nΌπως αναφέρει το thestival.gr, με την επέμβαση των ψυχραιμοτέρων, ο θερμόαιμος άντρας απομακρύνθηκε και ο οδηγός με τον συνοδηγό του ΙΧ έφυγαν από το σημείο λίγο πριν φτάσει στον χώρο ισχυρή αστυνομική δύναμη.\nΝα θυμίσουμε πως δεν είναι η πρώτη φορά που στη Θεσσαλονίκη παρατηρούνται τέτοια φαινόμενα συνωστισμού. Από την πρώτη μέρα της άρσης των απαγορευτικών μέτρων μετακίνησης, στα στέκια αυτά άρχισαν να μαζεύονται κάθε βράδυ νέοι για ένα ποτό στα όρθια, παρά το γεγονός ότι ο κ. Χαρδαλιάς τόνισε πολλές φορές ότι τα take away αλκοολούχα ποτά απαγορεύονται.\nΑς ελπίσουμε ότι από τη Δευτέρα που θα ανοίξουν κανονικά τα καταστήματα εστίασης, θα επανέλθει η κανονικότητα και οι αποστάσεις, καθώς οι εικόνες που έρχονται από τα συγκεκριμένα σημεία της πόλης (όπως και από άλλα αντίστοιχα της Αθήνας και άλλων πόλεων), δείχνουν ότι δεν τηρείται κανένα μέτρο προστασίας.\nΑκυρώνονται μαθητικές παρελάσεις σε όλη την Περιφέρεια Ανατολικής Μακεδονίας και Θράκης\nΕΠΙΚΑΙΡΟΤΗΤΑ15 ώρες πριν


Ψωρίαση & Ηφαιστειακή Μάσκα - Εναλλακτική Δράση\nΣας ευχαριστώ και είμαι ευγνώμων που μου δίνετε την δυνατότητα μέσω της Εναλλακτικής Δράσης να μιλήσω για την προσωπική μου περιπέτεια με την ψωρίαση.\nΑυτές μου οι λέξεις αφορούν πρωτίστως εσάς που έχετε ψωρίαση και εσάς που γνωρίζετε κάποιον με ψωρίαση.\nΗ ψωρίαση δεν έχει θεραπεία. Δεν έχει βρεθεί, τουλάχιστον. Υπάρχουν τρόποι όμως για να βελτιώσεις την ποιότητα ζωής σου και αφορμή για αυτά που θα διαβάσετε εδώ είναι η προσωπική μου εμπειρία και η διάθεση μου να μοιραστώ το καλό που με βρήκε.\nΔεν είμαι γιατρός, ούτε ερευνητής για να σας πω τι πρέπει να τρώτε, πως πρέπει να ζείτε, τι πρέπει να σκέφτεστε. Μπορώ μόνο να πω πως ξέρω από τον εαυτό μου αλλά και από ανθρώπους που γνώρισα με το ίδιο πρόβλημα, πως τα φάρμακα έχουν παρενέργειες. Και κάποιες από αυτές κάνουν πολύ μεγαλύτερη ζημιά από το καλό που προσφέρουν τα ίδια τα φάρμακα. Δεν θέλω εδώ να μιλήσω για την βιομηχανία των φαρμάκων.\nΗ ψωρίαση εμφανίστηκε στην ζωή μου όταν ήμουν 25 χρονών. Είχε και ο παππούς μου και μου είπαν πως είναι κάτι κληρονομικό που εμφανίζεται σε περίοδο άγχους ή στεναχώριας. Ξεκίνησε από τα νύχια μου και έφτασε να καλύψει όλο μου το σώμα και να προχωρήσει σε ψωριασική αρθρίτιδα. Ντρεπόμουν, πόναγα, στεναχωριόμουν. Ότι χειρότερο για την ψωρίαση.\nΠέρασα από δερματολόγους, ρευματολόγους, ομοιοπαθητικούς, πρακτικούς και όσους άλλους πιθανόν να έχετε περάσει και εσείς προσπαθώντας να ηρεμήσετε λίγο αυτή την κατάσταση. Κατά καιρούς έπαιρνα κυκλοσπορίνη η οποία μου μείωνε προσωρινά τα συμπτώματα αλλά έβλεπα πως μου δημιουργούσε πολλά προβλήματα.\nΚαι έτσι από το πουθενά (ή μήπως όχι;) έφτασε στα χέρια μου, κυριολεκτικά μιας και μου την έφερε ο πεθερός μου από την Νίσυρο, η Ηφαιστειακή Μάσκα.\nΉμουν τόσο απογοητευμένος με όλα όσα είχα δοκιμάσει στο παρελθόν (δοκιμάστε έστω και για αστείο να κοιμηθείτε νύχτα Αυγούστου με λάχανο μπανταρισμένο στις πατούσες σας ) που δεν την χρησιμοποίησα παρά μόνο μετά από πίεση της γυναίκας μου και αυτό μετά από εβδομάδες .\nΞεκίνησα πειραματικά να βάζω στον δείκτη του δεξιού μου χεριού. Η αρθρίτιδα είχε προχωρήσει και είχα ακαμψία για πάνω από δύο χρόνια. Το εκπληκτικό αποτέλεσμα είναι και η αρχή αυτής μου της περιπέτειας να προσπαθώ να διαδώσω όπως μπορώ την Ηφαιστειακή Μάσκα.\nΗ Ηφαιστειακή Μάσκα είναι Ελληνική εφεύρεση και τα συστατικά της είναι φυσικά και προέρχονται όλα από το ηφαίστειο της Νισύρου. Περιέχει Άργιλο, Πικραμύγδαλο, Θειάφι, Μπεντονίτη, Ιλμενίτη και νερό.\nΚάνει φυσική αποτοξίνωση στον οργανισμό, λειτουργώντας σαν μαγνήτης, απομακρύνοντας από το σώμα μας όλα τα βλαβερά στοιχεία (χημικά, βαρέα μέταλλα, τοξίνες, βακτήρια, ιούς, μύκητες) που βρίσκονται στην τροφή μας αλλά και στο περιβάλλον. Η ηλεκτρομαγνητική ενέργεια της μάσκας διεγείρει την κυκλοφορία αυξάνοντας την ροή αίματος και οξυγόνου που αναζωογονούν την κυτταρική επιδιόρθωση. Επαναφέρει δηλαδή την ισορροπία κάνοντας το σώμα να αρχίζει να θεραπεύεται μόνο του!\nΌπου την βάζω, βλέπω βελτίωση και την εξέλιξη της θεραπείας (ΣΥΜΠΤΩΜΑΤΙΚΗΣ) την περιγράφω στο blog μου psoriasi-me.blogspot.gr\nΤις τελευταίες μέρες παρατηρώ πως και σημεία που ΔΕΝ βάζω, το πρόβλημα υποχωρεί. Ίσως να οφείλεται στην γενική αποτοξίνωση που κάνει η μάσκα. Αν αυτό συνεχίσει δεν το ξέρω. Θα το μάθω όμως και θα το μάθουν και όλοι όσοι με ακολουθήσουν σε αυτό το ταξίδι μέσω του blog μου.\nΕλπίζω να επιτρέψετε στον εαυτό σας να την δοκιμάσει.\nΣτόχος και σκοπός μου είναι να καταγράψω όλη την εμπειρία μου και μαζί να εμπνεύσω και άλλους ανθρώπους ώστε να ανακουφιστούν από την ψωρίαση. Μόνο κάποιος που ξέρει πως είναι να σε κατατρώει το δέρμα σου και να ξύνεσαι μέχρι να ματώσεις ώστε να ανακουφιστείς μπορεί να καταλάβει τι περνάς.\nΠιστεύω ότι δεν βρήκα εγώ την Ηφαιστειακή Μάσκα. Αυτή με βρήκε. Για να ανακουφιστώ, να την διαδώσω και να φτάσει παντού, να γλυτώσουν όσοι περισσότεροι γίνεται…\nΣας παρακαλώ να βοηθήσετε την διάδωση της προσπάθειας μέσω της σελίδας στο facebook ( http://www.facebook.com/pages/Volcanic-Mask/218080691670832 ) ή με όποιο άλλο τρόπο νομίζετε. Σε κανέναν δεν αξίζει η άσχημη ποιότητα ζωής που σε υποχρεώνει,σε ορισμένες περιπτώσεις, η ψωρίαση να ζεις.\nΑν χρησιμοποιήσετε την μάσκα, βγάλτε μια φωτογραφία ΠΡΙΝ και μία ΜΕΤΑ και στείλτε την να την δημοσιεύσουμε, έστω και ανώνυμα. Θα βοηθάει και εσάς που θα βλέπετε την βελτίωση αλλά και άλλους που έχουν ανάγκη να δουν πριν πιστέψουν.\nΜη ντρέπεστε για την ψωρίαση σας. Αγαπήστε την. Βρέθηκε στον δρόμο μας για να μας διδάξει.\nΥΓ Αν κάποιος ειδικός έχει μελετήσει και ξέρει να μας πει περισσότερα για τις ιδιότητες των συστατικών θα χαρώ πολύ να επικοινωνήσει μαζί μου και να τα δημοσιεύσουμε.\nΣτο ίντερνετ υπάρχουν πολλές πηγές που αναφέρονται στις θεραπευτικές ιδιότητες των συστατικών της μάσκας, τα οποία χρησιμοποιούνται εκατοντάδες χρόνια από τον άνθρωπο.\nΌπως πχ της αργίλου: Οι θεραπευτικές και ευεργετικές ιδιότητες της αργίλου είναι γνωστές και διεθνώς αναγνωρισμένες. Οφείλονται στην παρουσία διάφορων μετάλλων και η μεγάλη ποικιλία των χρωματισμών της οφείλεται στην περιεκτικότητά τους σε οξείδια του σιδήρου και του μαγνησίου. Η άργιλος «φημίζεται» για τις απορροφητικές αλλά και τις αποτοξινωτικές της ιδιότητες που οφείλεται στη δυνατότητα ανταλλαγής ιόντων με το σώμα.\nΈχει αιμοστατική, αντισηπτική δράση και καταπραϋντικές ιδιότητες , όπως και την ικανότητα να βοηθάει σημαντικά στην ανάπλαση των κύτταρων, βοηθώντας στην επούλωση των πληγών και στην μη εμφάνιση ουλών. Η καλλυντική άργιλος χρησιμοποιείται ευρέως από τα ινστιτούτα ομορφιάς παγκοσμίως, ενώ το γεγονός ότι μπορεί ο καθένας να τη βρει στο εμπόριο, την κατατάσσει ανάμεσα στα πρώτα σε ζήτηση υλικά ειδικά για την παρασκευή μασκών ομορφιάς τόσο για το πρόσωπο, όσο και το σώμα. Διεγείρει την κυκλοφορία του αίματος, δεσμεύοντας τη θερμότητα και δημιουργώντας υπεραιμία.\nΔιαβάστε επίσης: Θαύμα! Ο θαυματουργός Άργιλος


Κλείδα κατανομής για την εγγραφή στο κεφάλαιο της ΕΚΤ\nΣύμφωνα με το άρθρο 29 του Καταστατικού του Ευρωπαϊκού Συστήματος Κεντρικών Τραπεζών (ΕΣΚΤ) και της Ευρωπαϊκής Κεντρικής Τράπεζας (ΕΚΤ), τα μερίδια συμμετοχής των εθνικών κεντρικών τραπεζών (ΕθνΚΤ) στην κλείδα κατανομής για την εγγραφή στο κεφάλαιο της ΕΚΤ σταθμίζονται, σε ίσα ποσοστά, σύμφωνα με τα μερίδια συμμετοχής των οικείων κρατών μελών στον συνολικό πληθυσμό και στο ακαθάριστο εγχώριο προϊόν της ΕΕ, όπως κοινοποιούνται στην ΕΚΤ από την Ευρωπαϊκή Επιτροπή. Οι σταθμίσεις αυτές αναπροσαρμόζονται κάθε πέντε χρόνια· η τελευταία αναπροσαρμογή πραγματοποιήθηκε την 1η Ιανουαρίου 2004.\nΤην 1η Μαΐου 2004 η κλείδα κατανομής της ΕΚΤ θα διευρυνθεί, με την ένταξη δέκα νέων κρατών μελών στην ΕΕ. Τα νέα μερίδια συμμετοχής των ΕθνΚΤ στην κλείδα κατανομής παρατίθενται στην επόμενη σελίδα.\nΣύμφωνα με το άρθρο 49 παράγραφος 3 του Καταστατικού του ΕΣΚΤ, το οποίο προστέθηκε στο Καταστατικό με τη Συνθήκη Προσχώρησης, το εγγεγραμμένο κεφάλαιο της ΕΚΤ αυξάνεται αυτομάτως, όταν ένα νέο κράτος μέλος ενταχθεί στην ΕΕ και η ΕθνΚΤ του γίνει μέλος του ΕΣΚΤ. Η αύξηση υπολογίζεται πολλαπλασιάζοντας το ισχύον ποσό του εγγεγραμμένου κεφαλαίου (δηλ. 5.000 εκατομμύρια ευρώ) επί το λόγο της στάθμισης των νεοεισερχομένων ΕθνΚΤ προς τη στάθμιση των ΕθνΚΤ που είναι ήδη μέλη του ΕΣΚΤ, εντός της διευρυμένης κλείδας κατανομής. Επομένως, την 1η Μαΐου 2004, το εγγεγραμμένο κεφάλαιο της ΕΚΤ θα αυξηθεί σε 5.564.669.247,19 ευρώ.\nΟι ΕθνΚΤ του Ευρωσυστήματος υποχρεούνται να καταβάλουν εξ ολοκλήρου το εγγεγραμμένο τους κεφάλαιο. Οι 13 ΕθνΚΤ που δεν συμμετέχουν στη ζώνη του ευρώ (οι δέκα νέες ΕθνΚΤ, η Danmarks Nationalbank, η Sveriges Riksbank και η Bank of England) υποχρεούνται να καταβάλουν ένα ελάχιστο ποσοστό του εγγεγραμμένου κεφαλαίου τους (7% την 1η Μαΐου 2004) ως εισφορά για την κάλυψη των λειτουργικών εξόδων της ΕΚΤ.\nΟι σχετικές αποφάσεις της ΕΚΤ διατίθενται στον δικτυακό τόπο της ΕΚΤ, ενώ θα δημοσιευθούν προσεχώς στην Επίσημη Εφημερίδα της Ευρωπαϊκής Ένωσης.\nΚλείδα κατανομής για την εγγραφή στο κεφάλαιο της ΕΚΤ (%) Μερίδιο συμμετοχής στο εγγεγραμμένο κεφάλαιο (ευρώ)\nαπό 1ης Ιανουαρίου 2004 από 1ης Μαΐου 2004 από 1ης Μαΐου 2004\nΤράπεζα της Ελλάδος 2,1614 1,8974 105.584.034,30\nBanque centrale du Luxembourg 0,1708 0,1568 8.725.401,38\nΜερικό σύνολο – Ευρωσύστημα\nΜερικό σύνολο – αρχική ομάδα ΕθνΚΤ εκτός ζώνης ευρώ\nΚεντρική Τράπεζα της Κύπρου 0,0000 0,1300 7.234.070,02\nBank Ċentrali ta’ Malta/Central Bank of Malta 0,0000 0,0647 3.600.341,00\nΜερικό σύνολο – νέες ΕθνΚΤ εκτός ζώνης ευρώ